cyanic-selkie/wikianc huggingface dataset:
ജോണി ജോണി യെസ് അപ്പ
കഥാംശം
കൗമാരക്കാരനായ ആദം ( സനൂപ് സന്തോഷ് ) ഒരു കളവ് ചെയ്യുന്നതിനിടയിൽ അവന്റെ ജീവിതത്തിലേക്ക് കടന്നുവരുമ്പോൾ അവന്റെ ജീവിതം മാറുന്നു. ആദം ജോണിയെ ബ്ലാക്ക്‌മെയിൽ ചെയ്യുകയും കുടുംബത്തോടൊപ്പം ജീവിക്കാൻ തുടങ്ങുകയും ചെയ്യുന്നു. താൻ ഒരു അനാഥാലയത്തിൽ വളർന്നതിന്റെ പിന്നാമ്പുറ കഥ ആദം വെളിപ്പെടുത്തുന്നു. പെൺകുട്ടിയുമായി അവൻ പ്രണയത്തിലാകുന്നു എന്നാൽ വിലാസമില്ലാത്തതിനാൽ അവൾ തന്നെ അപമാനിക്കുന്നു. തുടർന്ന് അയാൾക്ക് ഒരു വിലാസം നേടാനും അമ്മയെ കാണാനും ഒരു ദൗത്യം ആരംഭിക്കുന്നു.
==താരനിര ==
സംഗീതം
ഷാൻ റഹ്മാനാണ് ചിത്രത്തിന്റെ സംഗീതം ഒരുക്കിയത്.
ബാഹ്യ ലിങ്കുകൾ
വർഗ്ഗം:മലയാളചലച്ചിത്രങ്ങൾ വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2018-ലെ ചലച്ചിത്രങ്ങൾ വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ വർഗ്ഗം:ഹോട്ട്സ്റ്റാറിൽ വന്ന സിനിമകൾ
പത്മ ലക്ഷ്മി
പത്മ പാർവ്വതി ലക്ഷ്മി (ജനനം: സെപ്റ്റംബർ 1, 1970; കേരളം, ഭാരതം ) ഒരു ഇന്ത്യൻ-അമേരിക്കൻ അഭിനേത്രിയും, മോഡലും, പാചക-വിദഗ്ദ്ധയുമാണ്. പത്മയുടെ പിതാവ് മലയാളിയും അമ്മ യൂറോപ്പ്കാരിയുമാണ്. മദ്രാസിലും ന്യുയോർക്കിലുമാണ് പത്മ വളർന്നത്. 2004 മുതൽ 2007 വരെ നോവലിസ്റ്റ് സൽമാൻ റഷ്ദിയുടെ പത്നിയായിരുന്നു.
പുറത്തേക്കുള്ള കണ്ണികൾ
വർഗ്ഗം:ടെലിവിഷൻ അഭിനേതാക്കൾ വർഗ്ഗം:മോഡലുകൾ വർഗ്ഗം:1970-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ
ഭലൈഅന
പഞ്ചാബിലെ ശ്രീ മുക്തസാർ സാഹിബ് ജില്ലയിലെ ഗിദ്ദർബഹ തെഹ്സിലിലെ ഒരു ഗ്രാമമാണ് ഭലൈഅന. ചിലപ്പോൾ ഭല്ലൈഅന എന്നും പറയുന്നു. കിഴക്കൻ പഞ്ചാബിലാണ് ഈ ഗ്രാമം സ്ഥിതിചെയ്യുന്നത്.
ഭൂമിശാസ്ത്രം
ഭലൈഅനയുടെ സ്ഥാനം 30.32917°N, 74.71222°W ആണ്. സമുദ്രനിരപ്പിൽനിന്ന് ശരാശരി 186 മീറ്റർ ഉയരത്തിലാണ് ഈ ഗ്രാമം സ്ഥിതിചെയ്യുന്നത്.
ജനസംഖ്യ
2001 ലെ സെൻസസ് പ്രകാരം 1,093 വീടുകളിൽ 6,550 ജനസംഖ്യയുള്ള ഗ്രാമത്തിൽ 3,459 പുരുഷന്മാരും 3,091 സ്ത്രീകളുമാണ്. ആയിരം പുരുഷന്മാർക്ക് 894 സ്ത്രീകളാണ് ഇവിടത്തെ ലിംഗാനുപാതം പുരുഷന്മാർ 53 ശതമാനവും സ്ത്രീകളുടെ 47 ശതമാനവും.
സമ്പദ്‌വ്യവസ്ഥ
ഗ്രാമീണരുടെ പ്രധാന തൊഴിൽ കൃഷിയാണ്. ഇവിടെ സ്റ്റേറ്റ് ബാങ്ക് ഓഫ് പട്യാലയുടെ ഒരു ശാഖയുണ്ട്.
അവലംബങ്ങൾ
വർഗ്ഗം:Coordinates on Wikidata വർഗ്ഗം:പഞ്ചാബിലെ വില്ലേജുകൾ
തോമസ് മെറ്റ്കാഫ്
പ്രശസ്തനായ ഒരു ബ്രിട്ടീഷ് കൊളോണിയൽ ഭരണകർത്താവായിരുന്നു തോമസ് മെറ്റ്കാഫ് എന്ന തോമസ് തിയോഫിലസ് മെറ്റ്കാഫ് (Thomas Theophilus Metcalfe) (ജീവിതകാലം: 1795 ജനുവരി 2 – 1853 നവംബർ 3). അവസാന മുഗൾ ചക്രവർത്തിയായിരുന്ന ബഹദൂർ ഷാ സഫറിന്റെ കാലത്ത് ദില്ലിയിലെ ബ്രിട്ടീഷ് റെസിഡന്റായിരുന്നു.
ബ്രിട്ടീഷ് ഈസ്റ്റ് ഇന്ത്യ കമ്പനിയുടെ ഡയറക്റ്ററായിരുന്ന തിയോഫിലസ് മെറ്റ്കാഫിന്റെ പുത്രനായിരുന്നു ഇദ്ദേഹം. ഇദ്ദേഹത്തിന്റെ ജ്യേഷ്ഠൻ ചാൾസ് മെറ്റ്കാഫ് ഇന്ത്യയുടെ ഗവർണർ ജനറലും ദില്ലിയിലെ റെസിഡന്റും ആയിരുന്നു. 1813-ൽ തന്റെ സഹോദരന്റെ സഹായിയായാണ് തോമസ് മെറ്റ്കാഫ് ദില്ലിയിലെത്തിയത്. അദ്ദേഹത്തിന്റെ മൊത്തം ഔദ്യോഗികജീവിതവും ദില്ലിയിലായിരുന്നു.
ഔദ്യോഗികജീവിതം
1835-ൽ മെറ്റ്കാഫ് ദില്ലിയിലെ റെസിഡന്റായി. 1853-ൽ മരിക്കുംവരെ അദ്ദേഹം ഈ ചുമതലയിലിരുന്നു. തോമസ് മെറ്റ്കാഫ് തന്റെ മുൻഗാമികളിൽനിന്ന് വളരെ വ്യത്യസ്തനായിരുന്നു. അദ്ദേഹം മുഗൾസംസ്കാരത്തോട് കാര്യമായി ഇഴുകിച്ചേർന്നിരുന്നില്ല. രാജകീയാചാരങ്ങളോടുള്ള ഭ്രമവും അദ്ദേഹത്തിനുണ്ടായിരുന്നില്ല. ഭാര്യ ഫെലിസിറ്റി 1842-ൽ മരിച്ചതിനുശേഷം മെറ്റ്കാഫ് തന്റെ മുൻഗാമികളിൽനിന്ന് വ്യത്യസ്തമായി ഏകനായി ജീവിച്ചു. മുൻഗാമികളെപ്പോലെ ഇന്ത്യൻ ഭാര്യമാരെ സ്വീകരിക്കുകയോ ഇന്ത്യൻ വസ്ത്രങ്ങൾ ധരിക്കുകയോ അദ്ദേഹം ചെയ്തില്ല. ഹുക്ക വലിക്കുക എന്ന ഒരു ഇന്ത്യൻ ശീലം മാത്രമേ അദ്ദേഹത്തിനുണ്ടായിരുന്നുള്ളൂ.
മുഗളരുമായുള്ള ബന്ധം
അന്നത്തെ മുഗൾ ചക്രവർത്തിയായിരുന്ന ബഹാദൂർഷാ സഫറിന്റെ മരണശേഷം മുഗൾ രാജകുടുംബത്തെ ചെങ്കോട്ടയിൽ നിന്ന് ഒഴിപ്പിച്ച് കോട്ട ബ്രിട്ടീഷ് ഈസ്റ്റ് ഇന്ത്യ കമ്പനിയുടെ നിയന്ത്രണത്തിലാക്കുക എന്നതായിരുന്നു തോമസ് മെറ്റ്കാഫിന്റെ പ്രധാനചുമതലയായിരുന്നത്. അദ്ദേഹം ഇതിനായി സഫറിന്റെ പുത്രനായ മിർസ ഫഖ്രുവുമായി ദീർഘമായ ചർച്ചകൾ നടത്തി ഒരു ധാരണയിലെത്തുകയും ചെയ്തിരുന്നു. പകരം സഫറിന്റെ ഇഷ്ടപുത്രനായ മിർസ ജവാൻ ബഖ്തിനെ തഴഞ്ഞ്, മിർസ ഫഖ്രുവിനെ ഭാവിചക്രവർത്തിസ്ഥാനത്തേക്ക് നിശ്ചയിക്കുകയും ചെയ്തു. ഈ സംഭവത്തിന്റെ പ്രതികാരമാണ് മെറ്റ്കാഫിന്റെ മരണത്തിന് കാരണമായതെന്ന് അദ്ദേഹത്തിന്റെ കുടുംബാംഗങ്ങൾ വിശ്വസിക്കുന്നത്.
അദ്ദേഹത്തിന് സഫറിനോട് അൽപം ആത്മബന്ധമുണ്ടായിരുന്നെങ്കിലും യഥാർത്ഥബഹുമാനമൊന്നുമുണ്ടായിരുന്നില്ല. സഫർ അശക്തനാണെന്നും തീരുമാനങ്ങളിൽ ചാഞ്ചാട്ടക്കാരനാണെന്നും പൊങ്ങച്ചക്കാരനാണെന്നുമൊക്കെയാണ് മെറ്റ്കാഫ് തന്റെ മകൾക്കെഴുതിയ കത്തിൽ സഫറിനെക്കുറിച്ച് വിവരിക്കുന്നത്. സഫറിന്റെ നടപടികൾ ഭരണനിർവഹണത്തിന് തടസമുണ്ടാക്കുന്നവയാണെന്നും അദ്ദേഹം കൂട്ടിച്ചേർക്കുന്നു.
എന്നാൽ  സഫർ, മെറ്റ്കാഫിന് നൽകിയ പേർഷ്യൻ ബഹുമതികളിൽ അദ്ദേഹം ഏറെ അഭിമാനിച്ചിരുന്നു. സാഹിബ്-ഇ-വാല, മാനാഖ്വബ് അലി മാൻസിബ്, ഫർസന്ദ് അർജമന്ദ്, പായിവന്ദ്-ഇ-സുൽത്താനി, മുസ്സം ഉദ്ദൌള, അമീനുൾമുൽക് സർ തോമസ് മെറ്റ്കാഫ്, ബാരൻ ബഹാദൂർ, ഫിറോസ് ജംഗ്, സാഹബ് കാലൻ ബഹാദൂർ ഓഫ് ഷാജഹാനാബാദ് എന്നായിരുന്നു അദ്ദേഹത്തിന്റെ ബഹുമതികളടക്കമുള്ള പേര്. മെറ്റ്കാഫ് ഈ ബഹുമതികളുടെ വിവിധ കാലിഗ്രാഫി പതിപ്പുകളുണ്ടായക്കുകയും ഒരു ആൽബമാക്കുകയും ചെയ്തിരുന്നു.
കമ്പനിയുടെ അവഗണന
ദില്ലിയിലെ റെസിഡന്റ് പദവിയിൽ ഏറെക്കാലം ജോലി ചെയ്തെങ്കിലും സ്ഥാനക്കയറ്റത്തിന്റെ കാര്യത്തിൽ മെറ്റ്കാഫ് അവഗണിക്കപ്പെടുകയായിരുന്നു. അദ്ദേഹത്തിന്റെ പല കീഴുദ്യോഗസ്ഥരും ഇക്കാലത്ത് അദ്ദേഹത്തേക്കാൾ ഉന്നതസ്ഥാനത്തെത്തിയിരുന്നു. അദ്ദേഹത്തിന്റെ അസിസ്റ്റന്റായിരുന്ന ജോൺ ലോറൻസ് പഞ്ചാബിന്റെ ചീഫ് കമ്മീഷണറായത് ഒരു ഉദാഹരണമാണ്. അദ്ദേഹത്തിന് തൊട്ടുമുമ്പ് ഡെൽഹിയിലെ റെസിഡന്റായിരുന്ന ജ്യേഷ്ഠൻ ചാൾസിന് പ്രഭുസ്ഥാനം ലഭിക്കുകയും ഇന്ത്യയിലെ താൽക്കാലിക ഗവർണർ ജനറലാകുകയും പിന്നീട് കാനഡയിലെ ഗവർണർ ജനറലാകുകയും ചെയ്തു.
ഡെൽഹിയുടെ ദീർഘമായ ചരിത്രവും ഹിന്ദുസ്ഥാന്റെ തലസ്ഥാനം, മുഗൾ സാമ്രാജ്യത്തിന്റെ കേന്ദ്രം എന്നീ നിലകളിലുള്ള അതിന്റെ സ്ഥാനവും മൂലം ഡെൽഹിയിലെ റെസിഡന്റ് സ്ഥാനത്തിന് പ്രാധാന്യമുണ്ടായിരുന്നെങ്കിലും കമ്പനിയുടെ അധികാരനിലകളനുസരിച്ച് അത് അത്ര ഉയർന്നതല്ലായിരുന്നു. 1833-ൽ വടക്കുപടിഞ്ഞാറൻ പ്രവിശ്യകൾ എന്ന ഒരു പുതിയ പ്രവിശ്യ രൂപീകരിക്കുകയും ആഗ്രയെ അതിന്റെ ആസ്ഥാനമാക്കി ലെഫ്റ്റനന്റ് ഗവർണർ ഭരണവും ആരംഭിച്ചപ്പോൾ, അതിന്റെ കീഴിൽ വന്ന ഡെൽഹി റെസിഡന്റിന്റെ പ്രാധാന്യം വീണ്ടും കുറഞ്ഞിരുന്നു.
കുടുംബവും ജീവിതരീതിയും
വളരെ സന്തോഷപ്രദമായ വിവാഹജീവിതമാണ് തോമസ് മെറ്റ്കാഫിനുണ്ടായിരുന്നതെങ്കിലും 1842 സെപ്റ്റംബറിൽ അദ്ദേഹത്തിന്റെ ഭാര്യ ഫെലിസിറ്റി ഒരു പനിയെത്തുടർന്ന് മരണമടഞ്ഞു. അയാളുടെ ആറ് മക്കളും ഇംഗ്ലണ്ടിൽ ബോഡിങ് സ്കൂളിലായിരുന്നു. ഏകനായ മെറ്റ്കാഫ് അന്തർമുഖനായി മാറി. 1850-കളുടെ തുടക്കത്തിൽ അയാളുടെ മക്കൾ ഇന്ത്യയിലേക്ക് തിരിച്ചെത്താൻ തുടങ്ങിയപ്പോഴേക്കും അയാൾ ഒരു കാർക്കശ്യക്കാരനായി മാറിയിരുന്നു. മറ്റുള്ളവരിൽ നിന്ന് വ്യത്യസ്തമായ പതിവുകളായിരുന്നു അദ്ദേഹത്തിന്റേത്. വൈകിട്ട് മൂന്നുമണിക്കായിരുന്നു അദ്ദേഹത്തിന്റെ അത്താഴം എന്നത് ഇതിനൊരുദാഹരണമാണ്. തന്റെ പതിവുകളെ തെറ്റിക്കുന്ന എന്തിനോടും കടുത്ത എതിർപ്പ് പ്രകടിപ്പിച്ചിരുന്ന അദ്ദേഹത്തിന്റെ ദിനചര്യകൾ ഒരേപോലെ ആവർത്തിച്ചു.
തോമസ് മെറ്റ്കാഫിന്റെ മൂത്ത മകനായിരുന്ന തിയോഫിലസിന്റെ സ്വഭാവം അദ്ദേഹവുമായി ഒട്ടും പൊരുത്തപ്പെടുന്നതായിരുന്നില്ല. പത്തുവർഷം ഇംഗ്ലണ്ടിൽ പഠിച്ചതിനുശേഷം ഒരു ജൂനിയർ മജിസ്ട്രേറ്റായി ഈസ്റ്റ് ഇന്ത്യ കമ്പനിയുടെ ജോലിയിൽ പ്രവേശിച്ചിരിക്കുകയായിരുന്നു തിയോഫിലസ്. 1851-ൽ തിയോഫിലസിന് ദില്ലിയിൽ നിയമനം ലഭിക്കുകയും ചെയ്തു. ദുർനടപ്പുകളും നിയമലംഘനങ്ങളും ആഘോഷങ്ങളിലും വിനോദങ്ങളിലും ഉള്ള താൽപര്യം അച്ഛന് ഒട്ടും ഇഷ്ടമായിരുന്നില്ല. ദില്ലിയിൽ നിയമനം ലഭിക്കുന്ന കാലത്തുതന്നെ കൃത്യവിലോപത്തിന്റെ പേരിൽ തിയോഫിലസ് നിയമനടപടി നേരിടുന്നുണ്ടായിരുന്നു. ഇക്കാരണങ്ങൾ കൊണ്ട് അച്ഛനും മകനും തമ്മിൽ നല്ല ബന്ധത്തിലായിരുന്നില്ല.
തോമസ് മെറ്റ്കാഫിന് ആൺമക്കളേക്കാൾ നല്ല ബന്ധം തന്റെ പെൺമക്കളുമായായിരുന്നു. എന്നാൽ ഒരു സ്കോട്ടിഷ് പട്ടാളക്കാരനായിരുന്ന എഡ്വേഡ് കാംബെല്ലുമായി തന്റെ മകൾ ജോർജീനയുടെ സ്നേഹബന്ധം അംഗീകരിക്കാൻ അദ്ദേഹത്തിനായില്ല. മുൻ ബ്രിട്ടീഷ് മുഖ്യസൈന്യാധിപനായിരുന്ന ചാൾസ് നേപ്പിയറുടെ അടുപ്പക്കാരനും അനുയായിയുമായിരുന്നു കാംബെൽ എന്നതായിരുന്നു ഇതിന്റെ ഒരു കാരണം. മെറ്റ്കാഫ്, നേപ്പിയറുമായി വലിയ അഭിപ്രായവ്യത്യാസത്തിലായിരുന്നു. ഇതിനു പുറമേ കാംബെല്ലിന്റെ മോശം ധനസ്ഥിതിയും മെറ്റ്കാഫിന്റെ എതിർപ്പിന് കാരണമായിരുന്നു. ഡെൽഹിയിൽവച്ചാണ് ജോർജീനയും കാംബെലും കണ്ടുമുട്ടിയതും പ്രേമബദ്ധരായതും. മെറ്റ്കാഫ് എതിർത്തപ്പോൾ ജോർജീന നിരാഹാരം ആരംഭിച്ചു. തുടർന്ന് മെറ്റ്കാഫ് അവളെ മസ്സൂറിയിലേക്ക് മാറ്റി. ഇവിടേക്കും കാംബെൽ എഴുത്തുകളയച്ചുകൊണ്ടിരുന്നെങ്കിലും ഇവയെല്ലാം മെറ്റ്കാഫ് പിടിച്ചെടുത്തിരുന്നു. എന്തായിരുന്നാലും ഇവരുടെ ബന്ധത്തിൽ തടയിടാൻ മെറ്റ്കാഫിനായില്ല. 1852 അവസാനത്തോടെ നിവൃത്തിയില്ലാതെ അദ്ദേഹം അവരുടെ വിവാഹത്തിന് അനുവാദം കൊടുക്കുകയും ചെയ്തു.
മരണം
1853 നവംബർ 3-ന് ദഹനസംബന്ധമായ ഒരു അസുഖത്തെത്തുടർന്ന് തോമസ് മെറ്റ്കാഫ് മരണമടഞ്ഞു. ഈ അസുഖം, അൽപാൽപ്പമായുള്ള വിഷപ്രയോഗത്തിലൂടെയുണ്ടായതാണെന്നാണ് അദ്ദേഹത്തിന്റെ വൈദ്യന്മാർ വിശ്വസിച്ചിരുന്നത്. മുഗൾ ചക്രവർത്തി ബഹാദൂർഷാ സഫറിന്റെയും രാജ്ഞി സീനത്ത് മഹലിന്റെയും ഇഷ്ടപുത്രനായിരുന്ന മിർസ ജവാൻ ബഖ്തിനെ തഴഞ്ഞ് മൂത്ത പുത്രനായ മിർസ ഫഖ്രുവിനെ ഭാവിചക്രവർത്തിയായി അംഗീകരിച്ചതിൽ അസന്തുഷ്ടയായ രാജ്ഞിയുടെ ആജ്ഞപ്രകാരമായിരുന്നു ഈ വിഷപ്രയോഗമെന്നാണ് അദ്ദേഹത്തിന്റെ കുടുംബാംഗങ്ങൾ വിശ്വസിച്ചത്.
1853 വേനൽക്കാലത്തുതന്നെ താൻ വിഷപ്രയോഗത്തിനിരയാകുകയാണെന്ന് തോമസ് മെറ്റ്കാഫ് സംശയിച്ചു. വളരെ ശ്രദ്ധയോടെ ക്രമവും നിയന്ത്രിതവുമായ ജീവിതം നയിച്ചിരുന്ന അദ്ദേഹത്തിന് ആരോഗ്യപ്രശ്നങ്ങളേ ഉണ്ടാകാറില്ലായിരുന്നു. മഴക്കാലത്തിന്റെ ആരംഭത്തിൽ അദ്ദേഹം വളരെ പെട്ടെന്ന് രോഗബാധിതനാകുകയും ഛർദിലാരംഭിക്കുകയും ചെയ്തു. ആഴ്ചകളോളം അദ്ദേഹത്തിന് ഭക്ഷണം കഴിക്കാനാകുന്നുണ്ടായിരുന്നില്ല. അദ്ദേഹം വളരെ മെലിയുകയും വിളറിവെളുക്കുകയും ചെയ്തു. എന്നാൽ യാതൊരു വേദനയും ഉണ്ടായിരുന്നുമില്ല. തുടർന്ന് അദ്ദേഹത്തിന് വളരെ നേർത്ത സൂപ്പൊഴികെ മറ്റൊന്നും കഴിക്കാൻ പറ്റാത്ത അവസ്ഥയിലായി. മിർസ ഫഖ്രുവുമായുള്ള ചർച്ചകൾക്ക് നേതൃത്വം കൊടുത്ത വടക്കുപടിഞ്ഞാറൻ പ്രവിശ്യകളിലെ ലെഫ്റ്റനന്റ് ഗവർണർ ജെയിംസ് തോമാസൻ, വിദേശകാര്യസെക്രട്ടറിയായിരുന്ന ഹെൻറി എലിയറ്റ് എന്നിവർക്കും സമാനമായ ആരോഗ്യപ്രശ്നങ്ങളുണ്ടായിരുന്നു. ഇതറിഞ്ഞപ്പോൾ താൻ വിഷപ്രയോഗത്തിനിരയായിരിക്കുകയാണെന്നുതന്നെ മെറ്റ്കാഫ് ഉറപ്പിച്ചു. ഇരുവരും 1853-ൽത്തന്നെ മരിച്ചിരുന്നു. 1853 സെപ്റ്റംബർ-ഒക്റ്റോബർ സമയത്ത് മകൾ ജോർജീനയുടെ വിവാഹത്തിനായി സിംല സന്ദർശിച്ച് മടങ്ങിയെത്തിയതിന് തൊട്ടുപിന്നാലെയാണ് മെറ്റ്കാഫിന് മരണം സംഭവിച്ചത്. ഈ യാത്രയിൽത്തന്നെ അദ്ദേഹം മരണത്തോടടുത്തിരുന്നു.
തോമസ് മെറ്റ്കാഫിനെ കൊല്ലാനുപയോഗിച്ച വിഷം പച്ചിലമരുന്നായിരുന്നു എന്നും, ഡെൽഹിയിലെ പ്രസിദ്ധരായ തദ്ദേശീയവൈദ്യന്മാരായിരിക്കാം (ഹക്കീമുകൾ) അത് തയ്യാറാക്കിയതെന്നുമാണ് അദ്ദേഹത്തിന്റെ മകൾ അനുമാനിക്കുന്നത്. മെറ്റ്കാഫിന്റെ അന്ത്യരാത്രിയിൽ മകൻ തിയോഫിലസിന്റെ താൽപര്യപ്രകാരം അദ്ദേഹത്തെ പരിശോധിപ്പിക്കാനായി, ബഹാദൂർഷാ സഫറിന്റെ വൈദ്യനായിരുന്ന ഹക്കീം അസനുള്ള ഖാനെ വിളിപ്പിച്ചിരുന്നു. എന്നാൽ മെറ്റ്കാഫിന്റെ സർജനായിരുന്ന ഡോക്റ്റർ റോസ്സ്, അസനുള്ള ഖാനെ പരിശോധിപ്പിക്കാനനുവദിച്ചില്ല. മെറ്റ്കാഫിന്റെ മരണത്തിനുപിന്നിൽ അസനുള്ള ഖാന്റെ പങ്കാളിത്തം കൂടിയുണ്ടെന്ന് റോസ്സ് സംശയിച്ചിരുന്നു. മെറ്റ്കാഫ് വിഷപ്രയോഗം കൊണ്ട് മരിച്ചതാണെന്ന് കൃത്യമായി സ്ഥിരീകരിക്കാൻ സാധിച്ചിട്ടില്ലെങ്കിലും, ഇത് വിഷപ്രയോഗം മൂലമാണെന്നും സീനത്ത് മഹലാണ് ഇതിനു പിന്നിലെന്നും ഉള്ള വിശ്വാസം ഈസ്റ്റ് ഇന്ത്യ കമ്പനി വൃത്തങ്ങളിൽ ശക്തമായിരുന്നു. ബ്രിട്ടീഷുകാർ മുഗൾ കുടുംബത്തെ മുമ്പത്തേക്കാളുമുപരി വെറുപ്പോടെ വീക്ഷിക്കാൻ ഇത് കാരണമാകുകയും ചെയ്തു.
മെറ്റ്കാഫ് മരിക്കുന്നതിനുമുമ്പ്, മിർസ ഫഖ്രുവും അധികകാലം ജീവിച്ചിരിക്കില്ല എന്ന് പറഞ്ഞിരുന്നു. 1856-ൽ ഫഖ്രു മരിച്ചെങ്കിലും അത് കോളറ ബാധ മൂലമായിരുന്നു.
ചരിത്രസ്നേഹി
ഡെൽഹിയിലെ ചരിത്രസ്മാരകങ്ങളുടെ മേൽ മെറ്റ്കാഫിന് വലിയ താൽപര്യമുണ്ടായിരുന്നു. തന്റെ ഔദ്യോഗികജീവിതകാലത്ത് മെറ്റ്കാഫ് ദില്ലിയിലെ വിവിധ ചരിത്രസ്മാരകങ്ങൾ ക്രമമായി സന്ദർശിച്ചു. ഇവയുടെ ചരിത്രം പഠിക്കുന്നതിന് അദ്ദേഹം ഡെൽഹി ആർക്കിയോളജിക്കൽ സൊസൈറ്റി സ്ഥാപിച്ചു. സയ്യിദ് അഹ്മദ് ഖാൻ ഈ സൊസൈറ്റിയിലെ പ്രധാന അംഗമായിരുന്നു. സൈസൈറ്റിക്ക് സ്വന്തമായി ജേണലും ഉണ്ടായിരുന്നു. നഗരത്തിലെ പണ്ഡിതരിൽനിന്ന് ശേഖരിച്ച വിവരങ്ങൾ ഉർദുവിൽനിന്ന് മെറ്റ്കാഫ് തന്നെ ഇംഗ്ലീഷിലേക്ക് പരിഭാഷപ്പെടുത്തിയതായിരുന്നു ഈ ജേണലിലെ ഉള്ളടക്കത്തിൽ ഭൂരിഭാഗവും.
1842-നും 1844-നുമിടയിൽ മസർ അലി ഖാൻ എന്ന ഒരു ചിത്രകാരനെക്കൊണ്ട് ഡെൽഹിയിലെ ചരിത്രസ്മാരകങ്ങളുടെയും കൊട്ടാരങ്ങളുടെയും മറ്റുമെല്ലാം ചിത്രങ്ങൾ മെറ്റ്കാഫ് വരപ്പിക്കുകയും അതിനെ ദെഹ്ലീ ബൂക്ക് എന്ന പേരിൽ ഒരു ആൽബമാക്കി മാറ്റുകയും ചെയ്തു. ദില്ലി നഗരത്തിന്റെ 20 അടി നീളമുള്ള ഒരു പാനരോമിക് ചിത്രച്ചുരുളും അദ്ദേഹം ചിത്രീകരിപ്പിച്ചിരുന്നു. ഇവ രണ്ടുമാണ് 1857-ലെ ലഹളക്കുമുമ്പുള്ള ദില്ലിയുടെ സമ്പൂർണ്ണദൃശ്യങ്ങൾ നൽകുന്ന ഇന്നവശേഷിക്കുന്ന ഏറ്റവും മികച്ച ചരിത്രരേഖ. ഇവ ഇന്ന് ബ്രിട്ടീഷ് ലൈബ്രറിയുടെ ഓറിയെന്റൽ ആൻഡ് ഇന്ത്യ ഓഫീസ് കളക്ഷൻസിൽ സൂക്ഷിച്ചിട്ടുണ്ട്.
മെറ്റ്കാഫ് ഹൗസുകൾ
മറ്റു ബ്രിട്ടീഷുകാർ ഇന്ത്യയിൽ നിന്ന് സമ്പാദിച്ച് ബ്രിട്ടനിൽ പോയി ജീവിക്കാൻ ആഗ്രഹിച്ചപ്പോൾ മെറ്റ്കാഫ് തന്റെ ഇംഗ്ലണ്ടിലെ സമ്പാദ്യമെല്ലാം ഇന്ത്യയിലേക്ക് കൊണ്ടുവരുകയും മെറ്റ്കാഫ് ഹൗസുകൾ എന്ന പേരിൽ രണ്ട് വീടുകൾ ഡെൽഹിയിൽ പണിയുകയും ചെയ്തു.
കശ്മീരി ഗേറ്റിന് വടക്ക് യമുനാതീരത്തുള്ള മെറ്റ്കാഫ് ഹൗസ് എന്ന കൊട്ടാരസദൃശ്യമായ പല്ലേഡിയൻ ശൈലിയിലുള്ളതാണ്. മെറ്റ്കാഫിന്റെ ജീവിതകാലത്ത് ഇത് ഡെൽഹിയിലെ പ്രധാന അധികാരമേന്ദ്രമായിരുന്നു. ജഹാൻ നുമ എന്ന പേരിലും ഇത് അറിയപ്പെട്ടിരുന്നു. ഇംഗ്ലീഷ് പൂച്ചെടികളടങ്ങിയ പൂന്തോട്ടങ്ങളും, മാർബിൾ തൂണുകളും, നീന്തൽക്കുളവും, സൈപ്രെസ് അവെന്യൂകളും, ഓറഞ്ച് തോട്ടങ്ങളും, 25000-ത്തോളം പുസ്തകങ്ങളടങ്ങിയ ഗ്രന്ഥശാലയും ഇവിടെയുണ്ടായിരുന്നു. റോസ് വുഡ് കൊണ്ടുള്ള ജോർജിയൻ ഫർണീച്ചറും നല്ല ഓയിൽ പെയിന്റിങ്ങുകളും കൊണ്ട് ഇത് അലങ്കരിക്കപ്പെട്ടിരുന്നു. നെപ്പോളിയൻ ബോണപ്പാർട്ടുമായി ബന്ധപ്പെട്ട ചരിത്രവസ്തുക്കൾ പ്രദർശിപ്പിച്ചിരുന്ന ഒരു നെപ്പോളിയൻ ഗാലറിയും ഇവിടെ ഉണ്ടായിരുന്നു. നെപ്പോളിയന്റെ രത്നമോതിരവും ആന്റോണിയോ കനോവ നിർമ്മിച്ച നെപ്പോളിയന്റെ തലയുടെ ശിൽപ്പവും ഇക്കൂട്ടത്തിലുണ്ടായിരുന്നു. ഇന്ന് ഈ വീട് ഡി.ആർ.ഡി.ഒയുടെ കൈവശമാണ്.
പുറത്തേക്കുള്ള കണ്ണികൾ
വർഗ്ഗം:ഡെൽഹിയിലെ റെസിഡന്റുമാർ
കേരളത്തിലെ മറാഠികൾ
കേരളത്തിന്റെ സാംസ്കാരിക ചരിത്രത്തിൽ അവഗണിക്കാനാവാത്ത ഒരു ജനസമൂഹമാണ് ഭാരതചരിത്രത്തിലെ മുഖ്യ കണ്ണിയായ മറഠാ വംശജർ.പരിഷ്കാരങ്ങളുടെ ഓട്ടത്തിനിടയിൽ കൈയൊഴിയാൻ പറ്റാത്ത ആചാരങ്ങളെ മുറുകെ പിടിക്കുന്ന ചില ഗോത്രവർഗങ്ങളിൽ ഒന്നാണ് മറഠാ വംശജർ.
ചരിത്രം
ഐതിഹ്യങ്ങളും പൊയ്കഥകളും വികല ചരിത്രങ്ങളും കെട്ടുപിണഞ്ഞു കിടക്കുന്ന സന്നിഗ്ധ മണ്ഡലത്തിൽ നിന്നും മറാഠികളുടെ യഥാർത്ഥ ചരിത്രം വേർത്തിരിചെടുക്കുക ശ്രമകരമാണ് .ശിവജിയുടെ കാലത്ത് മഹാരാഷ്ട്രയിൽ നിന്നും ദക്ഷിണ കാനറ ആക്രമിക്കാൻ വന്ന ഒരു കൂട്ടം പടയാളികളുടെയും സാധാരണകാരുടെയും പിന്മുറക്കാരായിരിക്കാം മറാഠികൾ എന്നൊരഭിപ്രായമുണ്ട് .ആക്രമണത്തിൽ തോല്പ്പിക്കപെട്ട ഇവർ സ്വന്തം നാട്ടിലേക്ക് തിരിച്ചുപോകാൻ കഴിയാതെ തെക്കൻ കാനറയുടെ കിഴക്കൻ മലയോരങ്ങളിൽ കുടിയേറിയവരാകാം .എന്നാൽ ഈ അഭിപ്രായം തീർത്തും ശരിയാണെന്നു പറഞ്ഞുകൂടാ .മഹാരാഷ്ടയും മറാഠികളും തമ്മിലുള്ള ബന്ധങ്ങൾ സ്ഥാപിക്കുന്ന കഥകൾ ഇനിയും ധാരാളമുണ്ട് എന്തുതന്നെയായാലും അവഗണിക്കാൻ പറ്റാത്ത ഒരു വസ്തുത മറാഠികൾ എന്ന ഗോത്രവിഭാഗവും മഹാരാഷ്ട്രയും തമ്മിലുള്ള ബന്ധമാണ് .അവർ ഇന്നും സംസാരിക്കുന്നത് പതിനാറാം നൂറ്റാണ്ടിലെ പ്രാചീന മാറാഠിയാണ് .മാതൃഭാഷയായ മാറാഠി ഇന്ന് ഇവരിൽ നിന്ന്  ഏറെക്കുറെ അന്യം നിന്നുപോയെങ്കിലും തുളു ,കന്നഡ ,മലയാളം ഭാഷകളുടെ സ്വാധീനം മൂലം മാറ്റം വന്ന മാറാഠിഭാഷ ഇവരിൽ വാമൊഴിയായി നിലനിൽക്കുന്നു .മാറാഠികളുടെ സംസാര ഭാഷയായ മാറാഠിക്ക് ലിപിയില്ലാ .ഇതിൽ നിന്നും മനസ്സിലാകുന്നത് അക്ഷരാഭ്യാസമില്ലാത്ത സാധാരണക്കാരായ ജനങ്ങളാണ് മഹാരാഷ്ട്രയിൽ നിന്നും കുടിയേറി പാർത്തതെന്നു അനുമാനിക്കാം. ഇന്ന് കാസറഗോഡ് ജില്ലയിലെ എല്ലാ മലയോര പ്രദേശങ്ങളെയും കേന്ദ്രീകരിച്ചു താമസിച്ചു വരുന്ന ഇവർ ആദ്യ കാലത്ത് പ്രധാനമായും പാണത്തൂർ ,പെരുതടി ,വട്ടക്കയം ,കുറിഞ്ഞി',പാടിക്കൊച്ചി ,ചെട്ടുക്കയം ,തുബോടി ,ഓട്ടമല ,ചാമുണ്ടിക്കുന്ന് ,കള്ളാർ തുടങ്ങിയ പ്രദേശങ്ങളിൽ ആയിരുന്നു താമസിച്ചിരുന്നത്.കവോട്കർ ,സാൾവ് ,ചൊവ്വാൾ,ഡുവാളി ,ഗോട്ടുന്കാർ ,ഡോള്ളാൽ ,ബടെക്കാർ ,സവൊന്ത് ,ബേന്ദ്രൻ,കർമൊളൊ എന്നിങ്ങനെ പല പേരുകളിലായി അറിയപ്പെടുന്നു.
ആചാരങ്ങളും അനുഷ്ഠാനങ്ങളും
നമ്മുടെ നാട്ടിലെ മറ്റു സമുദായങ്ങളിൽ നിന്നും വ്യത്യസ്തമായ പല അചാരനുഷ്ഠനങ്ങളും മറാഠാ സമുദായങ്ങളിൽ കാണപ്പെടുന്നു .അവയിൽ ഒന്നാണ് ' ഗോന്തള പൂജ '.ദൈവപ്രീതിക്കും ഐശ്വര്യത്തിനുള്ള നന്ദി സൂചകമായും ഗോന്തള പൂജ നടത്താറുണ്ട് .പുനംകൃഷി കഴിഞ്ഞുള്ള വിശ്രമവേളയിൽ നല്ല വിളവ് തന്നതിനുള്ള സന്തോഷത്താൽ തങ്ങൾക്ക് ഏറ്റവും ഇഷ്ടപ്പെട്ട വിഭവം ദൈവത്തിൽ സമർപ്പിച്ചുകൊണ്ട് പൂജ നടത്തും .ചൊവ്വ ,വെള്ളി ദിവസങ്ങളിലാണ് സാധാരണയായി പൂജ നടത്താറ് .ഗ്രാമത്ത്തിലെവിടെയെങ്കിലും വയനാട്ടുകുലവൻ ദൈവം കേട്ടുന്നുണ്ടെങ്കിൽ അതു കഴിയുന്ന ദിവസം വരെ പൂജ നടത്താറില്ല .പൂജ നടത്തുന്നത് മറാഠി വംശത്തിൽപ്പെട്ട മന്ത്രവും പൂജാവിധികളും അറിയുന്ന ഒരു വ്യക്തിയായിരിക്കും .നാലോ അഞ്ചോ സഹായികൾ ഇതിനാവശ്യമുണ്ട്.ഭൈരവനെയും ദുർഗാദെവിയെയും പ്രീതിപ്പെടുത്താനുള്ള ഈ പൂജയിൽ പൂജാരിയും സാഹായിയും ഏഴുദിവസത്തെ വ്രതം അനുഷ്ടിക്കേണ്ടതുണ്ട്.ദുർഗാദേവിക്ക് വീടിനകത്തുവെച്ചും ഭൈരവന് പുറത്തുമാണ് ചടങ്ങ് .ഗോന്തള പൂജയ്ക്ക് ഏറ്റവും പ്രധാനം പത്തുകാലുള്ള മൃഗം എന്നതുകൊണ്ട് ഞണ്ട് നിർബന്ധമാണ് .കൂടാതെ കോഴിയും മദ്യവും വേറെ.അടുത്തകാലത്തായി പന്നിയെയും ബലിയായി സമർപ്പിക്കാറുണ്ട്.
പൂജാരി കുളിച്ച് ശുദ്ധനായി ഭസ്മമനിണിഞ്ഞ് കോഴിയറുക്കൽ ചടങ്ങോടുകൂടി പൂജയാരംഭിക്കുന്നു കോഴിയെ അറുക്കുന്നതിനുമുന്പ് കോഴിക്ക് ഭക്ഷണം കൊടുത്ത് സമ്മതം വാങ്ങണമെന്ന് നിർബന്ധമാണന്നാണു വിശ്വാസം. ഭൈരവന് വീടിനുപുറത്ത് ഒരു പൂവൻകോഴിയെ അറുത്ത് ,പുരുക്ഷന്മാർ കുളിച്ച് ശുദ്ധിയോടെ തയ്യാറാക്കിയ ഒറോട്ടിയും ,ഞണ്ടും മറ്റുവിഭവങ്ങളും വിളമ്പുന്നു .അതിനുശേഷം വീടിനകത്ത് ദേവിക്ക് ഒരു പൂവനും പിടക്കോഴിയും അറുത്ത് ഞണ്ടും ചോറും മറ്റുവിഭവങ്ങളും വിളമ്പുന്നു.സ്ത്രീകളാണ് ദേവിക്കുള്ള വിഭവങ്ങൾ തയ്യാറാക്കുന്നത് .പിന്നീട് പന്തം കത്തിച്ചുകൊണ്ട് നൃത്തം ചെയ്യുന്ന ചടങ്ങാണ് .പന്തമെടുക്കാൻ അഞ്ചുപെരുണ്ടാകും .പൂജാരി പന്തം കത്തിച്ചു കൊടുക്കുന്നു .ഇതിനു പ്രത്യേക പാട്ടുണ്ട് .പൂജാരി ഉറഞ്ഞു തുള്ളുകയും ഉറഞ്ഞുതുള്ളിപറയുന്ന കാര്യങ്ങൾ ദൈവത്തിന്റെ അരുളപ്പാടായി കണക്കാക്കപ്പെടുന്നു .പ്രസാദ വിതരണത്തിനുശേഷം എല്ലാരും പിരിയുന്നു. കമുകിൻ പാളയിൽ പുഴുങ്ങിയ അപ്പവും പന്നിയിറച്ചിയും ആണ് പ്രസാദം.
കല്യാണ ചടങ്ങുകൾ
മാറാഠി സമുദായത്തിലെ കല്യാണ ചടങ്ങുകൾക്കുമുണ്ട് ചില പ്രത്യേകതകൾ .കുടുംബക്കാരെല്ലാരും കൂടിയാലോചിച്ച് വിവാഹം തിരുമാനിക്കുന്നു .ബ്രാഹ്മണനെ കൊണ്ട് ജാതകം ഒത്തു നോക്കുന്നു .വിവാഹ ചടങ്ങ് രണ്ടു ദിവസം നീണ്ടുനില്ല്ക്കും .ആദ്യം പന്തൽ ഒരുക്കൽ ചടങ്ങാണ് .പന്തലിൽ ഏലമരത്തിന്റെ ഒരു കുന്തം ഉറപ്പിക്കുന്നു .താലിക്കെട്ടിനു തലേന്നാൾ കല്യാണ ചെറുക്കന്റെ അനുജനും ബന്ധുക്കളിൽ ഒരാളും ചേർന്ന് പെണ്ണിന്റെ വീട്ടിലേക്ക് വസ്ത്രം ,മോതിരം ,മൂക്കുത്തി ,കാൽവള എന്നിവ കൊണ്ടുപോകുന്നു. താലിക്കെട്ടിനു തലേന്നാൾ മഞ്ഞൾ കല്യാണം എന്നൊരു ചടങ്ങുണ്ട് .ചെറുക്കന്റെ വീട്ടിലെ പെണ്ണുങ്ങൾ ഒരു സ്വർണമാല അണിയിക്കുന്നു. പിന്നീട് അഞ്ചു സ്ത്രീകൾ അഞ്ചു പാത്രത്തിൽ വെള്ളം എടുത്തുവെക്കും. ചെറുക്കനെ വീട്ടിലെ പ്രായമായ സ്ത്രീ മടിയിൽ ഇരുത്തും .ഇരിക്കാനായി ഈലമരത്തിന്റെ പലകതന്നെ വേണമെന്ന് നിർബന്ധമുണ്ട് .പന്തലിന്റെ ചുറ്റിനും വന്ന് അഞ്ചു പാത്രത്തിലെ വെള്ളം അഞ്ചു സ്ത്രീകൾ ചെറുക്കന്റെ ദേഹത്ത് ഒഴിക്കുന്നു .ഇതാണ് മഞ്ഞൾ കല്യാണം .സമാനമായ ചടങ്ങ് പെണ്ണിന്റെ വീട്ടിലും ഉണ്ട് .കല്യാണ ദിവസം പെണ്ണിന്റെ വീട്ടിൽ ബ്രാഹ്മണൻ വന്ന് താലികെട്ടൽ ചടങ്ങിനു ആരംഭം കുറിക്കുന്നു .അദ്ദേഹത്തിന് മുൻപിൽ വിളക്കും ഒരു മുറത്തിൽ അരി ,കോവയ്ക്ക ,വെറ്റില ,തേങ്ങ ,പൂക്കുല എന്നിവ വയ്ക്കും .പിന്നീട് ബ്രാഹ്മണൻ വിവാഹ ചടങ്ങുമായി ബന്ധപ്പെട്ട പൂജാദി കർമ്മങ്ങൾ ചെയ്യുന്നു. പിന്നീട് ധാര കല്യാണം .ധാര ചെയ്യുന്നതിനു മുന്നോടിയായി പെണ്ണിന് സാരി കൈമാറുന്ന ചടങ്ങുണ്ട് .പെണ്ണിനേയും ചെറുക്കനേയും അഭിമുഖമായി നിർത്തി കുറുകെ ഒരു മുണ്ട് പിടിച്ചു ഒരു തളികയിൽ സാരിവെച്ചു ചെറുക്കൻ പെണ്ണിന് കൈമാറുന്നു .ആ സാരിയുടുത്ത് വേണം പെണ്ണ് ധാരക്ക് തയ്യാറാകുവാൻ .പിന്നീട് പെണ്ണിന്റെ അച്ഛനും അമ്മയും കിണ്ടിയിൽ വെള്ളവും അഞ്ചു മാവിലയും ഒരു തേങ്ങയും കിണ്ടിയുടെ മുകളിൽ വെച്ച് മൂന്നു തവണ പ്രദക്ഷിണം വെയ്ക്കുന്നു .പെണ്ണും ചെറുക്കനും കൈകൾ ചേർത്തുപിടിച്ചു താലി കൈയിൽ പിടിക്കും .പ്രദക്ഷിണത്തിനു ശേഷം താലികെട്ട് .ശേഷം ബ്രാഹ്മണന് ദക്ഷിണ കൊടുക്കുന്നു .ചെറുക്കന്റെ വീട്ടിലെത്തി രണ്ടുപേരെയും കുളിപ്പിക്കുന്ന ചടങ്ങുമുണ്ട് .ചടങ്ങിനോടുവിൽ പന്തലിൽ കെട്ടിയ മാവിലകൾ ഒന്നിച്ചുവെച്ചു കത്തിച്ച്  അതിന്റെ കരി പെണ്ണിന്റെ നെറ്റിയിൽ ചാർത്തുന്നു .പെണ്ണിനെ അന്നുതന്നെ കൂട്ടികൊണ്ടു പോകും .പതിനാല് ദിവസം കഴിഞ്ഞ് വിരുന്നു വിളിച്ച് വരന്റെ വീട്ടിലേക്ക് കൂട്ടിക്കൊണ്ട് പോകും.
നമ്മുടെ നാടിന്റെ നാനാഭാഗങ്ങളിലും സംസ്കാരത്തിന്റെ നെടുംത്തൂണുകൾ ഉയര്ന്നു വരുമ്പോൾ അതിലൊന്നായി മാറാനും നാടിൻറെ സാംസ്കാരിക പൈതൃകത്തിന്റെ ഭാഗമാകാനും കഴിഞ്ഞ മറാഠിസന്താനങ്ങൾ മനസ്സിന്റെ നന്മയും പ്രവർത്തനത്തിന്റെ ആത്മാർത്ഥതയും കൊണ്ട് എന്നും നമ്മുടെ അഭിമാനമാണ്.
റാണാ അയ്യൂബ്
ഭാരതീയയായ മാധ്യമ പ്രവർത്തകയാണ് റാണാ അയ്യൂബ്. നേരത്തെ തെഹൽക്കയിൽ ജോലി ചെയ്തിരുന്ന അവർ ഇപ്പോൾ സ്വതന്ത്ര മാധ്യമ പ്രവർത്തകയാണ്. നവംബർ 2013, ൽ തെഹൽക്കയിൽ നിന്നു രാജി വെച്ചു. തെഹൽക്ക പത്രാധിപരായിരുന്ന തരുൺ തേജ്പാൽ ഉൾപ്പെട്ട ഒരു ലൈംഗികാതിക്രമ ആരോപണം സ്ഥാപനം കൈകാര്യം ചെയ്ത രീതിയിൽ പ്രതിഷേധിച്ചായിരുന്നു രാജി. നരേന്ദ്രമോദിക്കും ബി.ജെ.പി. ക്കുമെതിരെ അതി രൂക്ഷമായ വിമർശനം അവർ ഉയർത്തിയിരുന്നു. ഗുജറാത്ത് കലാപത്തെ കുറിച്ചുള്ള റാണയുടെ ഫീച്ചർ എക്കാലത്തെയും 20 മികച്ച മാസികാ ഫീച്ചറുകളിലൊന്നായി ഔട്ട്‍ലുക്ക് മാസിക തെരഞ്ഞെടുത്തിരുന്നു. ഈ ഫീച്ചർ പിന്നീട് അവർ ഗുജറാത്ത് ഫയൽസ്: അനാറ്റമി ഓഫ് എ കവർ അപ്പ് എന്ന പേരിൽ പുസ്തകമായി പ്രസിദ്ധീകരിച്ചു.
വിവാദം
തെഹൽക്ക ടീമിലെ തരുൺ തേജ്പാലും ഷോമാ ചൗധരിയും അയ്യൂബിന്റെ ഗുജറാത്ത് പരമ്പര തങ്ങൾ ഉപേക്ഷിച്ചു എന്ന റാണയുടെ  അവകാശവാദങ്ങളെ ഖണ്ഡിച്ചിരുന്നു.അത് പൂർണ്ണമായിരുന്നില്ലെന്നായിരുന്നു അവരുടെ നിലപാട്. 2016 ൽ  ഖത്തറിൽ നടന്ന ഡോ. എ.പി.ജെ അബ്ദുൽകലാം ജൻമദിനാചരണ ചടങ്ങിൽ റാണയെ പങ്കെടുപ്പിക്കരുതെന്ന ഇന്ത്യൻ എംബസിയുടെ നിർദ്ദേശം വിവാദമായി. ഗുജറാത്ത് കലാപത്തെ കുറിച്ചുള്ള പുസ്തകം എഴുതിയശേഷം ദുരനുഭവങ്ങൾ തുടരുകയാണെന്നും മോദി ഭരണകൂടം തന്നെ വേട്ടയാടുകയാണെന്നും, ഖത്തറിൽ ഇന്ത്യൻ എംബസി ഇടപെട്ട് താൻ പ്രസംഗിക്കേണ്ട ചടങ്ങിൽ നിന്ന് തന്നെ ഒഴിവാക്കിയത് അതിന്റെ തെളിവാണെന്നും റാണാ അയ്യൂബ് ആരോപിച്ചു.
അഭിനന്ദനങ്ങൾ
രാമചന്ദ്ര ഗുഹ റാണയുടെ ഗുജറാത്ത് പുസ്തകത്തിനു പിന്നിലെ ധൈര്യത്തെ പ്രകീർത്തിച്ചിരുന്നു.
പുറം കണ്ണികൾ
വർഗ്ഗം:ഇന്ത്യൻ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്രപ്രവർത്തകർ വർഗ്ഗം:1984-ൽ ജനിച്ചവർ
കേസരിയാ ബാലം
രാജസ്ഥാനിലെ ഒരു ഇന്ത്യൻ നാടോടി ഗാനമാണ് കേസാരിയ ബാലം. രാജസ്ഥാനിയിലെ നാടോടി സംഗീത വിവരണങ്ങളിൽ ഏറ്റവും ജനപ്രിയമായ ഒന്നാണ് ഇത്. മാണ്ട് ശൈലിയിലാണ് ഈ ഗാനത്തിന്റെ ആലാപനം.
ജനപ്രിയ സംസ്കാരത്തിൽ
ഈ ഗാനത്തിന്റെ ആദ്യകാല റെക്കോർഡിംഗിന്റെ രചയിതാവിനെക്കുറിച്ച് അജ്ഞാതമാണ്. ഗാനമാലപിച്ചിരിക്കുന്നത് അല്ലാഹ് ജിലായ് ബായ് ആണ്. ഇന്ത്യയിലെ രാജസ്ഥാനിൽ നിന്നുള്ള ഒരു നാടോടി ഗായികയായിരുന്ന അല്ലാഹ് ജിലായ് ബായ് ആലപിച്ച ഏറ്റവും അറിയപ്പെടുന്ന ഗാനമാണിത്. രാജസ്ഥാനിൽ ഒരുക്കിയ ലെകിൻ ... (1991) എന്ന ഹിന്ദി ചിത്രത്തിലെ കേസാരിയ ബാൽമ എന്ന ഗാനത്തിലും ഈ ഗാനം ഉപയോഗിച്ചിരുന്നു. ആ ഗാനം ലതാ മങ്കേഷ്കർ ആണ് ആലപിച്ചിരിക്കുന്നത്. സംഗീതം സജ്ജമാക്കിയത് ഹൃദയനാഥ് മങ്കേഷ്കർ ആണ്. ഹിന്ദി ചിത്രമായ ഡോർ എന്ന ചിത്രത്തിലും ഈ ഗാനം ഉപയോഗിച്ചിട്ടുണ്ട്. ടിവി പരമ്പര, കേസാരിയ ബാലം അവോ ഹമറെ ദേസ് (2009) എന്ന ശീർഷകത്തിലും ഈ ഗാനം ഉപയോഗിച്ചു.
അവലംബം
വർഗ്ഗം:ലത മങ്കേഷ്കർ പാടിയ പാട്ടുകൾ വർഗ്ഗം:ഇന്ത്യൻ നാടോടി ഗാനങ്ങൾ
ബിലാത്തിക്കുഴൽ
വിനു കോളിച്ചാൽ സംവിധാനം ചെയ്ത, 2018 ൽ പുറത്തിറങ്ങിയ ഒരു മലയാളം -ഭാഷാ ചിത്രമാണ് ബിലാത്തിക്കുഴൽ. നായകന്റെ കുട്ടിക്കാലവും വാർദ്ധക്യവും പ്രദർശിപ്പിക്കുന്ന രണ്ട് കാലഘട്ടങ്ങളിലായി ചിത്രീകരിച്ചിരിക്കുന്ന ഈ ചിത്രം ബിലാത്തിക്കുഴലിനോടുള്ള അദ്ദേഹത്തിന്റെ അടുപ്പം പറയുന്നു.
ജിയോ മാമി മുംബൈ ഫിലിം ഫെസ്റ്റിവൽ 2018 ൽ ഈ സിനിമയുടെ പ്രീമിയർ ഉണ്ടായിരുന്നു, പിന്നീട് NDFC ഫിലിം ബസാറിന്റെ ഇൻഡസ്ട്രി സ്ക്രീനിംഗിൽ 2018 ൽ തിരഞ്ഞെടുക്കപ്പെട്ടു. ഇന്റർനാഷണൽ ഫിലിം ഫെസ്റ്റിവൽ ഓഫ് കേരള (IFFK) 2018 ലും ഇത് തിരഞ്ഞെടുക്കപ്പെട്ടു. കൊച്ചി-മുസിരിസ് ബിനാലെ 2018-ലെ കലാകാരന്റെ സിനിമാ വിഭാഗത്തിലും ഇത് ഉൾപ്പെടുത്തിയിരുന്നു.
അവലംബം
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2018-ലെ ചലച്ചിത്രങ്ങൾ
മാള ഫൊറോന പള്ളി
തൃശ്ശൂർ ജില്ലയിലെ മാളയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് മാള സെന്റ് സ്റ്റനിസ്ലാവോസ് ഫൊറോന പള്ളി (St: Stanislaus Forane Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ സ്റ്റനിസ്ലാവോസിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.
ഈ പള്ളി എ.ഡി 1840 ൽ സ്ഥാപിതമായതാണെന്ന് പള്ളിയുടെ രേഖകളിൽ കാണുന്നു. ഇന്ത്യയിൽ വിശുദ്ധ സ്റ്റനിസ്ലാവോസ് കോസ്കയുടെ നാമധേയത്തിലുള്ള ഏക പള്ളിയുമാണ്.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള മാള ഫൊറോന പള്ളിയുടെ കീഴിൽ ഈ പള്ളിയടക്കം 9 ഇടവക പള്ളികളുണ്ട്.
ചിത്രശാല
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ വർഗ്ഗം:ഇരിങ്ങാലക്കുട രൂപതയിലെ പള്ളികൾ
പൂജ ഉമാശങ്കർ
ഒരു ഇന്ത്യൻ-ശ്രീലങ്കൻ നടി ആണ് പൂജ എന്ന പേരിലറിയപ്പെടുന്ന പൂജ ഗൗതമി ഉമാശങ്കർ. തമിഴ് ചിത്രങ്ങൾ പോലെ സിംഹള, മലയാളം, അമച്വർ ചിത്രങ്ങൾ തുടങ്ങിയ മേഖലകളിലും പ്രവർത്തിച്ചിട്ടുണ്ട്. ഏതാനും ചലച്ചിത്രങ്ങളുടെ പ്രദർശനവിജയത്തിനു ശേഷം പ്രശസ്ത സംവിധായകനായ ബാലയുടെ നാൻ കടവുൾ എന്ന ചലച്ചിത്രത്തിലും പൂജ അഭിനയിക്കുകയുണ്ടായി. അന്ധയായ ഒരു ഭിക്ഷുവിന്റെ വേഷമാണ് ഈ ചിത്രത്തിൽ അവർ ചെയ്തത്. ഈ ചിത്രത്തിലെ പൂജയുടെ അഭിനയത്തിന് വിമർശകരിൽ നിന്ന് പ്രശംസകൾ ലഭിക്കുകയും ദക്ഷിണ ഫിലിംഫെയർ പുരസ്കാരം, തമിഴ്നാട് സംസ്ഥാന ചലച്ചിത്ര പുരസ്കാരം എന്നിവ ഉൾപ്പെടെ പ്രധാന പുരസ്കാരങ്ങൾ ലഭിക്കുകയും ചെയ്തു. ഇതേസമയം സിംഹള സിനിമയിലും അഭിനയിക്കാൻ ആരംഭിച്ച പൂജ, അന്ജലിക (2006), അസൈ മാൻ പിയബന്ന (2007), സുവംദ ദെനുന ജീവിതെ (2010) ഉം കുസ പഭ (2012) തുടങ്ങിയ നിരവധി വിജയകരമായ ചിത്രങ്ങളുടെ ഭാഗമായിരുന്നു. ഇതോടെ സിംഹള ചലച്ചിത്രരംഗത്തെയും ഒരു പ്രധാന നടിയായി ഇവർ മാറി.
മുൻകാലജീവിതം
പൂജയുടെ അമ്മ സന്ധ്യ ഒരു ശ്രീലങ്കൻ സിംഹളീസ് വനിത ആണ്. പിതാവായ എച്ച്.ആർ. ഉമാശങ്കർ കർണാടകയിലെ ചിക്മംഗ്ലൂർ ജില്ലയിലെ ശൃംഗേരിയിൽനിന്നുള്ള ഇന്ത്യക്കാരനുമാണ്. അച്ഛൻ ഉമാശങ്കർ ഹിന്ദുസ്ഥാൻ യൂണിലിവർ ലിമിറ്റഡ് എന്ന കമ്പനിയിൽ മാനേജർ എന്ന നിലയിൽ വാൽപ്പാറയിൽ ജോലി ചെയ്തു. കന്നഡ, സിംഹള , തമിഴ് , ഇംഗ്ലീഷ് എന്നീ ഭാഷകളില് പൂജ സംസാരിക്കും. ശ്രീലങ്കയിൽ പ്രാഥമിക പഠനത്തിനു ശേഷം അവർ ഇന്ത്യയിലേക്ക് വരികയും ചിക്മംഗലൂരിലെ ആൽഡൂരിൽ പൂർണർപ്രകഗ്നയിലും തുടർന്ന് മൈസൂരുവിലെ നിർമ്മലാ കോൺവെന്റിലും പഠനം പൂർത്തിയാക്കുകയും ചെയ്തു. പിന്നീട് ബംഗലുരുവിലെ ബാൽഡ്വിൻസ് ഗേൾസ് ഹൈസ്കൂളിൽ വിദ്യാഭ്യാസം തുടർന്നു. ബാംഗ്ലൂരിലെ മൗണ്ട് കാർമ്മൽ കോളേജിൽ നിന്നും ബിരുദം (ബി.കോം), പോസ്റ്റ് ഗ്രാഡുവേഷൻ (എം ബി എ) എന്നിവ കരസ്ഥമാക്കുകയും ചെയ്തിട്ടുണ്ട്.
സ്വകാര്യ ജീവിതം
2016 ൽ ശ്രീലങ്കൻ തമിഴ് ബിസിനസുകാരൻ പ്രശാന്ത് ഡി വ്യഥകനെ വിവാഹം കഴിച്ചു.
കരിയർ
പൂജയുടെ ഒരു സുഹൃത്തും ഛായാഗ്രാഹകനും സംവിധായകനുമായ ജീവ, ചില സംവിധായകർക്ക് പൂജയെ പരിചയപ്പെടുത്തുകയുണ്ടായി. തുടർന്ന് തമിഴ് ചലച്ചിത്രമായ ഉള്ളം കെറ്റുമേമയിൽ ആംഗ്ലോ-ഇൻഡ്യൻ പെൺകുട്ടിയുടെ വേഷമിട്ടു. അക്കാലത്ത് ആ സിനിമയുടെ അഭിനയം പൂർത്തിയാക്കിയ ശേഷം തന്റെ യഥാർത്ഥ ജോലിയിലേയ്ക്ക് മടങ്ങിവരണമെന്ന് പൂജ ആലോചിച്ചിരുന്നു. "ഞാൻ ഈ ചിത്രത്തിൽ മാത്രം അഭിനയിക്കുകയാണ്, ഇത് എന്താണെന്നു നോക്കുക, പണം നന്നായി പ്രയോജനപ്പെടുത്തുക, പഠിക്കാൻ മടിച്ചുനിൽക്കുക" എന്നും ഇക്കാലയളവിൽ അവർ അഭിപ്രായപ്പെട്ടിരുന്നു എന്നാൽ ഇതിനെത്തുടർന്ന് ആർ മാധവനോടൊപ്പം കേന്ദ്ര കഥാപാത്രത്തെ അവതരിപ്പിക്കുന്ന വേഷം അഭിനയിക്കുവാനായി പൂജ ക്ഷണിക്കപ്പെട്ടു. ഇതോടെയാണ് വീണ്ടും ചലച്ചിത്ര രംഗത്ത് പ്രവർത്തിക്കാൻ അവർ തീരുമാനിച്ചത്. ഉള്ളം കേൾക്കുമാ എന്ന ചലച്ചിത്രം വളരെ വലിയ കാലതാമസം നേരിട്ടതു കാരണം, രണ്ടാമത്തെ ചിത്രമായ സരൺ സംവിധാനം ചെയ്ത റൊമാന്റിക് കോമഡി ജയ് ജായ് (2004) എന്ന ചലച്ചിത്രം ഒടുവിൽ ആദ്യത്തെ ഔദ്യോഗിക റിലീസ് ആയി മാറി. ജയ് ജയ് ലെ പ്രകടനത്തിന് പൂജയ്ക്ക് അനുകൂലമായ അവലോകനങ്ങൾ ലഭിച്ചു. ഡെക്കാൺ ഹെറാൾഡിന്റെ ജി. ഉലകനാഥൻ ഇങ്ങനെ എഴുതി: "പ്രേമപരവും, സജീവവുമായ, പൂജയുടെ തിളങ്ങുന്ന കണ്ണുകളും പുഞ്ചിരിയും ഒരു വ്യത്യസ്തത സൃഷ്ടിക്കുന്നു." കൂടാതെ nowrunning.com ൽ നിന്നുള്ള വിമർശകൻ ഇങ്ങനെ പറഞ്ഞു: "രണ്ട് പുതിയ നായികമാരിൽ പൂജ, അഭിനയം, നൃത്തം എന്നിവകൊണ്ടാണ് ഈ ചലച്ചിത്രത്തിൽ ശ്രദ്ധേയയായി മാറുന്നത്. .  .  പിന്നീട് അജിത്കുമാറിന്റെ മറ്റൊരു ചലച്ചിത്രമായ അട്ടഹാസം എന്ന ചിത്രത്തിൽ കേന്ദ്രകഥാപാത്രമായി അഭിനയിച്ചു. ഈ ചിത്രത്തിന് വിമർശനാത്മക പ്രതികരണങ്ങളുണ്ടായിട്ടും ചലച്ചിത്രം സാമ്പത്തിക വിജയമായി മാറി. പൂജയുടെ അഭിനയവും വിമർശിക്കപ്പെടുകയുണ്ടായി. വിമർശകർ, പൂജയുടെ കഥാപാത്രത്തിന് കഥാഗതിയിൽ "പരിമിതമായ പങ്ക്" മാത്രമേയുണ്ടായിരുന്നുള്ളൂവെന്നും, "അപ്രധാനമായ കഥാപാത്രമായിരുന്നു" എന്നും അഭിപ്രായപ്പെടുകയുണ്ടായി.  ഉല്ലം കേൾക്കുമേ ആയിരുന്നു പൂജയുടെ തുടർന്നുള്ള റിലീസ്. ഇതിൽ ശ്യാം, ലൈല , ആര്യ , അസിൻ എന്നിവരോടൊപ്പം അഞ്ച് പ്രധാന വേഷങ്ങളിൽ ഒരെണ്ണത്തെ അവതരിപ്പിച്ചു.  ചിത്രത്തിന് നല്ല അഭിപ്രായം ലഭിക്കുകയും ഒരു സ്ലീപ്പർ ഹിറ്റായി മാറുകയും ചെയ്തു .  തുടർന്ന് തമ്പി, പൊരി എന്നീ വാണിജ്യ ചലച്ചിത്രങ്ങളിലും അഭിനയിക്കുകയുണ്ടായി. 2007 ൽ ബാലയുടെ നാൻ കടവുളിൽ വേഷം അവതരിപ്പിക്കുന്നതിനു മുൻപ് പന്തയ കോഴി എന്ന മലയാള ചിത്രത്തിൽ പൂജ അഭിനയിച്ചിരുന്നു. നാൻ കടവുളിലെ ഹംഷവല്ലി എന്ന അന്ധയായ ഭിക്ഷുവിന്റെ കഥാപാത്രത്തിന്റെ അവതരണത്തിന് നിരവധി അഭിനന്ദനങ്ങളും, മികച്ച നടിക്കുള്ള ഫിലിംഫെയർ അവാർഡ്, മികച്ച തമിഴ് കഥാപാത്രമായ ആർട്ടിസ്റ്റ് എന്ന തമിഴ്, തമിഴ് നാട് സംസ്ഥാന ചലച്ചിത്ര പുരസ്കാരം ഉൾപ്പെടെ നിരവധി പുരസ്കാരങ്ങളും ലഭിക്കുകയുണ്ടായി. നാൻ കടവുളിനു ശേഷം. ടി എൻ -07 എഎൽ 4777, ദ്രോഹി , തെലുങ്ക് ഫിലിം ഓറഞ്ച് എന്നീ ചിത്രങ്ങളിൽ പൂജ അഭിനയിച്ചിരുന്നു.
അന്ജലിക (2005) ഉം അസൈ മാൻ പിയംബന്ന (2007)യുടെയും വിജയത്തിനു ശേഷം ശ്രീലങ്കൻ സിനിമാ വ്യവസായത്തിന്റെ ഒരു അവിഭാജ്യ ഘടകമായി പൂജ മാറി. പിന്നീട് സിംഹള സിനിമയിലെ നിരവധി ചിത്രങ്ങളിൽ അഭിനയിക്കുകയും അവരുടെ ജനപ്രീതി വളരുകയും ചെയ്തു. 2012 ന്റെ തുടക്കത്തിൽ പുറത്തിറങ്ങിയ വലിയ ബഡ്ജറ്റ് ചിത്രമായ കുസാ പഭയാണ് ശ്രീലങ്കൻ സിനിമാ വ്യവസായത്തിന്റെ ചരിത്രത്തിലെ ഏറ്റവും കൂടുതൽ കളക്ഷൻ നേടിയ ചലച്ചിത്രം. ഈ ചിത്രത്തിലെ പൂജയുടെ അഭിനയവും ഏറെ പ്രശംസിക്കപ്പെട്ടിരുന്നു.
2011 സെപ്തംബറിൽ ചിത്രീകരിച്ച മിറേജ് എന്ന ഒരു ഹ്രസ്വചിത്രത്തിന്റെ ഭാഗമായിരുന്നു പൂജ. തന്റെ അടുത്ത സുഹൃത്ത് അഭിഷേക് വെങ്കിടേശ്വർ ഈ ഹ്രസ്വചിത്രത്തിൽ തന്റെ പങ്കാളിത്തം ആവശ്യപ്പെട്ടിരുന്നു. വെസ്റ്റ് മിഡ്ലാൻഡ്സ് ഇന്റർനാഷണൽ ഫിലിം ഫെസ്റ്റിവലിൽ ഇന്ത്യയിലും നിരവധി ഷോർട്ട് ഫിലിം ഫെസ്റ്റിവലുകളിലും ഈ ചിത്രത്തിന്റെ പ്രദർശനം നടന്നു. മിറേജ് എന്ന ചലച്ചിത്രത്തിൽ അഭിനയിക്കുന്നതിനിടെ സ്മോക്കിങ് കിൽസ് എന്ന ഹ്രസ്വചിത്രത്തിലും പൂജ അഭിനയിച്ചിരുന്നു. സാമൂഹ്യ പ്രവർത്തനങ്ങൾക്കായി സർവകലാശാലാ വിദ്യാർത്ഥികളായിരുന്നു ഈ ചിത്രം നിർമ്മിച്ചത്.
ടെലിവിഷൻ
കലൈഞ്ജർ ടി.വി. , സൺ ടിവി എന്ന ടെലിവിഷനുകളിലെ ആട്ടം പാട്ടം കൊണ്ടാട്ടം എന്ന റിയാലിറ്റി ഷോയിൽ നൃത്തസംവിധായകനായ പ്രസന്നയോടൊപ്പം ജഡ്ജിമാരിൽ ഒരാളായിരുന്നു.
അവാർഡുകൾ
ഇന്ത്യയിൽ
1. അമുർത സുരബി ബെസ്റ്റ് ന്യൂകമർ അവാർഡ് ജെയ് ജായ് 2003
2. മികച്ച പുതുമുഖ ജനപ്രിയ അഭിനേതാവിനുള്ള എ.ഐ.ആർ പുരസ്കാരം (2004)
5. വിജയ് പുരസ്കാരം - മികച്ച നടിക്കുള്ള അവാർഡ് - 2009 ൽ നാൻ കടവുൾ
6. വേൾഡ് മലയാളി കൌൺസിൽ അവാർഡ് മികച്ച നടി: നാൻ കടവുൾ 2009
7. 2009 ൽ രജനീകാന്തിന്റെ പ്രത്യേക ബഹുമതി
8. നോർവേ തമിഴ് ഫിലിം ഫെസ്റ്റിവലിൽ മികച്ച നടിക്കുള്ള അവാർഡ് 2013
9. വികടൻ പുരസ്കാരം - മികച്ച നടിക്കുള്ള അവാർഡ് 2013
10. 2013 ലെ ബിഹൈൻഡ്‌വുഡ്സ് ഗോൾഡ് മെഡൽസിന് മികച്ച നടി
ശ്രീലങ്കയിൽ
1. ദരാന ഫിലിം അവാർഡ്സ് ഏറ്റവും ജനപ്രിയ നടി - കുശ പ്രഭ 2012
2. സ്ലിം നെത്സൺ പീപ്പിൾസ് അവാർഡ് - ഏറ്റവും ജനപ്രിയ നടി അവാർഡ് - 2016
4. സോഷ്യൽ മീഡിയ അവാർഡുകൾ - ഏറ്റവും ജനപ്രിയ സോഷ്യൽ മീഡിയ ഐക്കൺ ഓഫ് ദി ഇയർ - 2016
5. 2016 - സല്യൂട്ട് മെറിറ്റ് അവാർഡ്
7. സരസവിയ പുരസ്കാരം - 2018 ലെ മികച്ച നടിക്കുള്ള അവാർഡ്
8. ഹിരു ഗോൾഡൻ ഫിലിം അവാർഡ് - ഏറ്റവും ജനപ്രിയ നടി - 2018 - പത്നിനി
പുറം കണ്ണികൾ
വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
ബുധൻപൂർ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ബുധൻപൂർ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബുധൻപൂർ സ്ഥിതിചെയ്യുന്നത്. ബുധൻപൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബുധൻപൂർ ൽ 232 വീടുകൾ ഉണ്ട്. ആകെ ജനസംഖ്യ 1238 ആണ്. ഇതിൽ 672 പുരുഷന്മാരും 566 സ്ത്രീകളും ഉൾപ്പെടുന്നു. ബുധൻപൂർ ലെ സാക്ഷരതാ നിരക്ക് 69.87 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബുധൻപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 118 ആണ്. ഇത് ബുധൻപൂർ ലെ ആകെ ജനസംഖ്യയുടെ 9.53 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 437 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 368 പുരുഷന്മാരും 69 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 92.68 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 47.83 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
സുരയ്യ മുൾട്ടാനിക്കർ
നാടൻ പാട്ടുകൾക്ക് പേരുകേട്ട ഒരു പാകിസ്ഥാൻ ഗായികയാണ് സുരയ്യ മുൾട്ടാനിക്കർ (ഉറുദു: ثُریّا مُلتانِیکر), (ജനനം 1 ജനുവരി, 1940, മുള്താനിൽ). അവരുടെ ശേഖരത്തിൽ ക്ലാസിക്കൽ, സെമി-ക്ലാസിക്കൽ, ഗസൽ, നാടോടി ഗാനങ്ങൾ, ചലച്ചിത്ര ഗാനങ്ങൾ എന്നിവ ഉൾപ്പെടുന്നു.
ആദ്യകാല ജീവിതവും കുടുംബവും
മുൾട്ടാനിക്കറിന് 7 കുട്ടികളുണ്ട് (മൂത്തവർ മുതൽ ഇളയവർ വരെ): മുഹമ്മദ് അലി, യുകെ ആസ്ഥാനമായുള്ള ഓർത്തോപീഡിക് ഡോക്ടർ; റുഖയ്യ സജ്ജാദ്; റംസാൻ അലി, ഷൈസ്ത, റാബിയ, ആലിയ, റാഹത്ത് ബാനോ. അവരുടെ ഇളയ മകൾ റാഹത്ത് മുൾട്ടാനിക്കറും അമ്മയെപ്പോലെ ഒരു നാടോടി ഗായികയാണ്.
റേഡിയോ പാകിസ്ഥാൻ
റേഡിയോയിൽ, 15-ാം വയസ്സിൽ, പാടവമുള്ള പാകിസ്ഥാൻ സംഗീതസംവിധായകരായ നിയാസ് ഹുസൈൻ ഷാമി, അബ്ദുൾ ഹഖ് ഖുറേഷി എന്നിവരുടെ രചനകൾ അവർ ആലപിച്ചു. ഒരു ഗായിക എന്ന നിലയിലുള്ള അവരുടെ കരിയറിൽ, റോഷൻ ആരാ ബീഗം, ഷാം ചൗരസ്യ ഘരാനയിലെ ഉസ്താദ് സലാമത്ത് അലി ഖാൻ, പട്യാല ഘരാനയിലെ ബഡേ ഫത്തേ അലി ഖാൻ, മെഹ്ദി ഹസൻ എന്നിവരുടെ കൃതികളിൽ നിന്ന് പ്രചോദനം ഉൾക്കൊണ്ടിരുന്നു.
സിനിമാ വ്യവസായം
പിന്നണിഗായകനെന്ന നിലയിലുള്ള മുൾട്ടാനിക്കറുടെ കരിയർ ഹ്രസ്വകാലമായിരുന്നു. പാകിസ്ഥാൻ സിനിമയായ ബദ്നാമിലെ (1966) ഡീബോ ഭട്ടാചാര്യ സംഗീതം നൽകിയ മസ്‌റൂർ അൻവർ എഴുതിയ "ബാരെ ബീ മുറവ്വത് ഹേ യേ ഹുസ്ൻ വാലേ, കഹിൻ ദിൽ ലഗാനേ കി കോശിഷ് നാ കർണ" എന്ന ഗാനത്തിന് അവർ വ്യാപകമായ അംഗീകാരം നേടി.
അവലംബം
വർഗ്ഗം:1940-ൽ ജനിച്ചവർ വർഗ്ഗം:പാകിസ്താനി നാടോടി ഗായകർ
ബട്ടാർ ബകുഹ
പഞ്ചാബിലെ ശ്രീ മുക്തർ സാഹിബ് ജില്ലയിലെ ഗിദ്ദർബഹ തഹസിൽ സ്ഥിതിചെയ്യുന്ന ഒരു ചെറിയ ഗ്രാമമാണ് ബട്ടാർ ബകുഹ. ബട്ടാർ വംശത്തിലെ ജാട്ട് ജനതയാണ് ഈ ഗ്രാമത്തിലെ ഭൂരിഭാഗം താമസക്കാരും.
ഭൂമിശാസ്ത്രം
ഗിദർബഹ നഗരത്തിൽ 7 കിലോമീറ്റർ അകലെയാണ് ഈ ഗ്രാം സ്ഥിതിചെയ്യുന്നത്. സംസ്ഥാനത്തിന്റെ തലസ്ഥാനമായ ചണ്ഡീഗഡിൽ നിന്ന് 26 കിലോമീറ്റർ അകലെയാണ് ഈ ഗ്രാമം. ഹുസ്‌നർ (4.5  കി.മീ), മാധീർ (4.5   കി.മീ), കോട്ട് ഭായ് (4.5)   km) എന്നിവയാണ് ചുറ്റുമുള്ള ഗ്രാമങ്ങൾ.
ജനസംഖ്യ
2001 ലെ സെൻസസ് പ്രകാരം ഗ്രാമത്തിൽ മൊത്തം 1,985 ജനസംഖ്യയുണ്ടായിരുന്നു 332 വീടുകളും 1,038 പുരുഷന്മാരും 947 സ്ത്രീകളുമുണ്ട്. ആയിരം പുരുഷന്മാർക്ക് 912 സ്ത്രീകൾ എന്നതാണ് സ്ത്രീ പുരുഷ അനുപാതം. പുരുഷന്മാർ 52 ശതമാനവും സ്ത്രീകളുടെ ജനസംഖ്യ 48 ശതമാനവുമാണ്.
സംസ്കാരം
ഈ ഗ്രാമത്തിലെ ഭൂരിഭാഗം ജനങ്ങളും ജാട്ട് ബുട്ടാർ ജാതിയിൽപ്പെടുന്നവരാണ്. ഈ ഗ്രാമത്തിലെ ജനത സിഖ് മതവിശ്വാസികളാണ്.
പഞ്ചാബി ആണ് മാതൃഭാഷ അതുപോലെ ഔദ്യോഗിക ഭാഷ യും പഞ്ചാബി തന്നെയാണ്.
അവലംബങ്ങൾ
വർഗ്ഗം:Coordinates on Wikidata വർഗ്ഗം:പഞ്ചാബിലെ വില്ലേജുകൾ
മറിമായം
2011 നവംബർ 5 മുതൽ മഴവിൽ മനോരമയിൽ സംപ്രേഷണം ചെയ്യുന്ന ഒരു ഇന്ത്യൻ മലയാളം ഭാഷാ സിറ്റ്‌കോം ടെലിവിഷൻ സീരിയലാണ് മറിമായം. സർക്കാർ സ്ഥാപനങ്ങളിൽ കാണുന്ന സാധാരണ സാഹചര്യങ്ങളും, സാധാരണക്കാർ അഭിമുഖീകരിക്കുന്ന സാമൂഹിക പരീക്ഷണങ്ങളും വിവരിക്കുന്ന ആക്ഷേപഹാസ്യ സ്കെച്ചുകൾ മറിമായം ഹാസ്യനടന്മാർ അവതരിപ്പിക്കുന്നു. മണികണ്ഠൻ പട്ടാമ്പി, വിനോദ് കോവൂർ, സ്നേഹ ശ്രീകുമാർ, നിയാസ് ബക്കർ, റിയാസ് നർമ്മകല, മണി ഷൊർണൂർ, സലീം ഹസൻ എന്നിവരാണ് ഷോയിൽ പ്രധാന കഥാപാത്രങ്ങളെ അവതരിപ്പിക്കുന്നത്.
കഥാസംഗ്രഹം
സർക്കാർ സ്ഥാപനങ്ങളിൽ നിരീക്ഷിക്കപ്പെടുന്ന സാധാരണ സാഹചര്യങ്ങളും സാധാരണക്കാർ അഭിമുഖീകരിക്കുന്ന സാമൂഹിക പരീക്ഷണങ്ങളും വിവരിക്കുന്ന ആക്ഷേപഹാസ്യ സ്കെച്ചുകൾ മറിമായം പ്രദർശിപ്പിക്കുന്നു.
അവലംബം
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
പഴനിപ്പാമ്പ്
പശ്ചിമഘട്ടത്തിൽ കണ്ടുവരുന്ന തദ്ദേശവാസിയായ ഒരിനം uropeltid പാമ്പാണ് പഴനിപ്പാമ്പ് (Palni shieldtail). ശാസ്ത്രനാമം: Uropeltis pulneyensis
ഭൂമിശാസ്ത്ര പരിധി
ഇവ കണ്ടുവരുന്നത് തെക്കേ ഇന്ത്യയിലാണ്( പളനി മലനിരകൾ, ട്രാവൻകൂർ കുന്നുകൾ 5,000-7,000 അടി).
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:ഇന്ത്യയിലെ ഉരഗങ്ങൾ
റെഗുലേറ്റിങ് ആക്റ്റ് 1773
ഈസ്റ്റ്‌ ഇന്ത്യ കമ്പനിയുടെ പ്രവർത്തനം മെച്ചപ്പെടുത്തുന്നതിനും, അതിന്റെ മേൽ കൂടുതൽ നിയന്ത്രണത്തിനുമായി ബ്രിട്ടീഷ്‌ പാർലമെന്റ്‌ പാസാക്കിയ നിയമമാണ് 1773 - ലെ റഗുലേറ്റിംഗ് ആക്റ്റ്‌. കമ്പനിയുടെ നടത്തിപ്പിൽ ബ്രിട്ടീഷ്‌ പാർലമെന്റ്‌ ചെലുത്തിയ അധികാരനിയന്ത്രണത്തിന്റെ തുടക്കമായിരുന്നു ഈ ആക്റ്റ്‌.
ചരിത്രം
റോബർട്ട് ക്ലൈവ് പ്ലാസ്സി യുദ്ധത്തിൽ വിജയം കൈവരിക്കുന്നതു വരെ ഈസ്റ്റ്‌ ഇന്ത്യയുടെ ഭരണപ്രദേശങ്ങളായ മൂന്നു പ്രസിഡൻസികളും ഭരിച്ചിരുന്നത് കച്ചവടക്കാരായ ഒരു സംഘം ആളുകളുടെ കൌൺസിലാണ്. ഭരണകാര്യങ്ങളിൽ യാതൊരു മുൻപരിച്ചയവുമില്ലാതിരുന്ന കൌൺസിലിന് ഒരു വലിയ രാജ്യത്തിന്റെ ഭരണചുമതല, പ്രത്യകിച്ചും വളരെ സമ്പന്നമായ ബംഗാൾ, ഏറ്റെടുക്കേണ്ടി വന്നത് ബ്രിട്ടനിൽ പല പ്രതികരണങ്ങളും സൃഷ്ടിച്ചു.കമ്പനിയുടെ ഭരണപരമായ ഉത്തരവാദിത്തങ്ങൾ വർധിച്ചതിനനുസരിച് ചെലവ്‌ കൂടിയ യുദ്ധങ്ങളും അനിവാര്യമായിത്തീർന്നു.കമ്പനിയുടെ സാമ്പത്തികഭദ്രതയെ ഇത് സാരമായി ബാധിച്ചു. അതുവരെ ഇംഗ്ലണ്ടിലെ ഗവണ്മെന്റിനു സാമ്പത്തിക സഹായങ്ങൾ നല്കികൊണ്ടിരുന്ന കമ്പനി ക്രമേണ ബാദ്ധ്യതയാകുന്ന ഘട്ടത്തിലെത്തി. 1772 - ൽ ഈ സ്ഥിതിയിൽ നിന്ന് രക്ഷപ്രാപിക്കാൻ ഒരു വായ്പക്കായി അന്നത്തെ പ്രധാനമന്ത്രിയായ ലോർഡ്‌ നോർത്തിനെ സമീപിച്ചു. ഈ അവസരം കണക്കിലെടുത്ത് കമ്പനി കാര്യങ്ങളെക്കുറിച്ച് കൂടുതലറിയാൻ ഒരു കമ്മിറ്റിയെ ചുമതപ്പെടുത്തി. പ്രസ്തുത കമ്മറ്റിയുടെ റിപ്പോർട്ടാണ് 1773 - ൽ റഗുലേറ്റിംഗ് ആക്റ്റ്‌ പാസ്സാകാനിടയാക്കിയത്. . കമ്പനിയുടെ അഴിമതിനിറഞ്ഞ ഭരണം ഇല്ലാതാക്കുന്നതിനും ഇന്ത്യയിലെ ഭരണം മെച്ചപ്പെടുത്തുന്നതിനുമായി ബ്രിട്ടീഷ്‌ പാർലമെന്റ് പാസാക്കിയ ആദ്യത്തെ ആക്റ്റാണിത്. ഈ ആക്റ്റ്‌നുസരിച്ച് കമ്പനിയുടെ സിവിൽ ,പട്ടാള, റെവന്യൂ ഭരണ കാര്യങ്ങൾക്കായുള്ള എല്ലാ എഴുത്തുകുത്തുകളും ബ്രിട്ടീഷ്‌ ഗവൺമെന്റിന്റെ നിരീക്ഷണത്തിലായി.
പോരായ്മകൾ
കൽക്കത്തയിൽ സുപ്രീം കോടതി സ്ഥാപിക്കാൻ ഉത്തരവായെങ്കിലും കോടതിയുടെ അധികാരപരിധിയും കൈകാര്യം ചെയ്യേണ്ട വകുപ്പുകളും നിശ്ചിതപ്പെടുത്തിയിരുന്നില്ല. ഇത് പല കുഴപ്പങ്ങൾക്കും കാരണമായി. സുപ്രീം കോടതിയെ അനുസരിക്കേണ്ടതില്ലെന്ന് കൗൺസിൽ ജമീന്ദാർമാരെ പറഞ്ഞു ധരിപ്പിച്ചു. 1779-ൽ ഈ സ്പർദ്ധ മൂർദ്ധന്യത്തിലെത്തി. സുപ്രീം കോടതി, ഗവർണ്ണർ ജനറലിന്റേയും കൗൺസിൽ മെംബർമാരുടേയും മേൽ കോടതിയലക്ഷ്യം ആരോപിച്ചു. ഇത്തരം സന്ദിഗ്ദാവസ്ഥകൾ ഒഴിവാക്കാനായി 1781-ലെ ഭേദഗതി, ഗവർണ്ണർ ജനറലിനേയും കൗൺസിൽ മെംബർമാരേയും സുപ്രീം കോടതിയുടെ പരിധിയിൽ നിന്ന് ഒഴിവാക്കി. ഗവർണ്ണർ ജനറലിന് വീറ്റോ അധികാരം ഇല്ലായിരുന്നതിനാൽ കൗൺസിലർമാർ തമ്മിലുളള വഴക്കുകളിൽ തീർപ്പെടുക്കാനും ആയില്ല. ഈ പോരായ്മകൾ പിന്നീട്   പിറ്റ്സ് ഇന്ത്യാ ആക്റ്റിൽ നികത്തപ്പെട്ടു.
അവലംബം
വർഗ്ഗം: ബ്രിട്ടീഷ് ഈസ്റ്റ് ഇന്ത്യ കമ്പനി വർഗ്ഗം: ഇന്ത്യയിലെ ബ്രിട്ടീഷ് ഭരണം വർഗ്ഗം: ബ്രിട്ടീഷ്‌ ഇന്ത്യയിലെ നിയമങ്ങൾ
നാദിയ ജില്ല
നാദിയ ജില്ല പശ്ചിമബംഗാൾ സംസ്ഥാനത്തിലെ ഒരു ജില്ലയാണ്. ബംഗാൾ ഡെൽറ്റയുടെ ഏതാണ്ട് മധ്യഭാഗത്തായി സ്ഥിതിചെയ്യുന്നു
ഭൂമിശസ്ത്രം
ഗംഗയുടെയും പോഷകനദികളുടെയും എക്കൽ സമതലത്തിലാണ് നാദിയ ജില്ല വ്യാപിച്ചിരിക്കുന്നത്. വനങ്ങൾ ജില്ലയിൽ താരതമ്യേന കുറവാണ്. പദ്‌മയുടെയും ഗംഗയുടെയും പോഷകനദികൾ നാദിയ ജില്ലയെ ജലസിക്തമാക്കുന്നു. മുഖ്യവിളയായ നെല്ലിനു പുറമേ ചണം, കരിമ്പ്, പയറുവർഗങ്ങൾ, എണ്ണക്കുരുക്കൾ തുടങ്ങിയവയും ഇവിടെ കൃഷിചെയ്യുന്നുണ്ട്.
കാർഷിക വിളകൾ
മാന്തോട്ടങ്ങൾ ജില്ലയിൽ ധാരാളമായി കാണുന്നുണ്ട്. കന്നുകാലി വളർത്തലാണ് തദ്ദേശീയരുടെ മറ്റൊരു പ്രധാന ഉപജീവനമാർഗം. ഘനവ്യവസായങ്ങളൊന്നും ഇല്ലാത്ത ഈ ജില്ലയിൽ യന്ത്രസാമഗ്രികൾ, സൈക്കിൾ ഭാഗങ്ങൾ, നൂൽ, സ്റ്റീൽ ദണ്ഡുകൾ, സ്റ്റീൽ ഫാബ്രിക്കേഷൻ സാമഗ്രികൾ തുടങ്ങിയവ ഉത്പാദിപ്പിക്കുന്ന ഏതാനും വൻകിട വ്യവസായശാലകൾ പ്രവർത്തിക്കുന്നുണ്ട്. ജില്ലയിലെ റാണാഘട്ട് ഒരു പ്രധാന കമ്പോളമാണ്. ജില്ലാ ആസ്ഥാനമായ കൃഷ്ണനഗർ കളിമൺപാവകൾക്കും, ക്ഷീര-മധുരപലഹാരങ്ങൾക്കും സനിത്പൂർ കൈത്തറിസാരികളുടെ ഉത്പാദനത്തിനും പ്രശസ്തമാണ്.
ഗതാഗതം
ജില്ലയിലെ ഗതാഗതമേഖല വികസിതമാണ്. റോഡ്-റെയിൽ ഗതാഗതമാർഗങ്ങൾ ഇവിടെ പുരോഗമിച്ചിട്ടുണ്ട്. ദേശീയപാത-34-ഉം കൊൽക്കത്ത-ഡാർജിലിങ് റോഡും പല പ്രധാന റെയിൽപ്പാതകളും ജില്ലയിലൂടെ കടന്നുപോകുന്നു. കൃഷ്ണനഗറും, റാണാഘട്ടുമാണ് ജില്ലയിലെ പ്രധാന ഗതാഗതകേന്ദ്രങ്ങൾ.
ജനങ്ങൾ
നാദിയ ജില്ലയിലെ ജനങ്ങളിലധികവും ഹിന്ദു-മുസ്ലിം-ക്രിസ്ത്യൻ മതവിഭാഗങ്ങളിൽപ്പെട്ടവരാകുന്നു; ബംഗാളിയും ഹിന്ദിയും മുഖ്യവ്യവഹാരഭാഷകളും. അക്കാദമി ഒഫ് വിഷ്വൽ ആർട്ട് ആൻഡ് ഡ്രാമ, ദിദാൻ ചന്ദ്ര കൃഷി മഹാ വിദ്യാലയം, വിദ്യാസാഗർ കോളജ്, ശാന്തിപൂർ കോളജ് തുടങ്ങിയവയാണു ജില്ലയിലെ പ്രധാന വിദ്യാഭ്യാസ സ്ഥാപനങ്ങൾ. വൈഷ്ണവ വിഭാഗങ്ങളുടെ പ്രധാന ആരാധനാകേന്ദ്രമായ നവദ്വീപും (Nabadwip) ഹൈന്ദവതീർഥാടനകേന്ദ്രമായ മായാപൂരും ജില്ലയിലെ പ്രമുഖതീർഥാടനകേന്ദ്രങ്ങൾ എന്ന നിലയിൽ ശ്രദ്ധേയങ്ങളാണ്. കല്യാണി, ഹാറിങ്ഘേട്ട് (Haringhate) എന്നീ സ്ഥലങ്ങൾക്ക് വിനോദസഞ്ചാരപ്രാധാന്യമുണ്ട്.
അവലംബം
വർഗ്ഗം:പശ്ചിമ ബംഗാളിലെ ജില്ലകൾ
നയാ റായ്പുർ
അടൽ നഗർ-നവ റായ്പൂർ എന്ന് ഔദ്യോഗികമായി അറിയപ്പെടുന്ന നയാ റായ്പൂർ, ഇന്ത്യൻ സംസ്ഥാനമായ ഛത്തീസ്ഗഡിലെ ഒരു ആസൂത്രിത നഗരവും പൂർണ്ണമായും ഗ്രീൻഫീൽഡ് നഗരവുമാണ്. ഛത്തീസ്ഗഢിന്റെ തലസ്ഥാന നഗരമായി റായ്പൂർ മാറ്റി സ്ഥാപിക്കാൻ പദ്ധതിയിട്ടിട്ടുണ്ട്. സംസ്ഥാനത്തിന്റെ ഭരണ സ്ഥാപനമായ ഛത്തീസ്ഗഢ് സർക്കാർ ഇവിടെയാണ് സ്ഥിതി ചെയ്യുന്നത്. തലസ്ഥാന നഗരമായ റായ്പൂരിൽ നിന്ന് ഏകദേശം 17 കിലോമീറ്റർ തെക്ക് കിഴക്കായി ദേശീയ പാത 53 നും ദേശീയ പാത 30 നും ഇടയിലാണ് നഗരം സ്ഥിതി ചെയ്യുന്നത്. സ്വാമി വിവേകാനന്ദ വിമാനത്താവളം റായ്പൂരിനെയും നവ റായ്പൂരിനെയും വേർതിരിക്കുന്നു. നയാ റായ്പൂരിൽ 17000 ഹെക്ടർ ലാൻഡ് പൂളുണ്ട്. അതിൽ 41 വില്ലേജുകൾ ഉൾപ്പെടുന്നു. അതിൽ 27 വില്ലേജുകൾ നയാ റായ്പൂരിന്റെ കേന്ദ്രമാണ്.
പുറംകണ്ണികൾ
വർഗ്ഗം:ഇന്ത്യയിലെ പട്ടണങ്ങൾ
എലനോർ മോണ്ടേഗ്യൂ
'''എലീനർ ഡി. മോണ്ടേഗ്യൂ''' (ഫെബ്രുവരി 11, 1926 – നവംബർ 9, 2018) ഒരു അമേരിക്കൻ റേഡിയോളജിസ്റ്റും വിദ്യാഭ്യാസ വിചക്ഷണയുമായിരുന്നു, അവർ യുണൈറ്റഡ് സ്റ്റേറ്റ്സിൽ ബ്രെസ്റ്റ് കൺസർവിംഗ് തെറാപ്പി സ്ഥാപിക്കുകയും റേഡിയേഷൻ തെറാപ്പി ടെക്നിക്കുകൾ മെച്ചപ്പെടുത്തുകയും ചെയ്തു. അവർ 1993-ൽ ടെക്സസ് വിമൻസ് ഹാൾ ഓഫ് ഫെയിമിൽ അംഗമായി.
ആദ്യകാലജീവിതം
ഫ്രാങ്കിന്റെയും സിൽവിയ ഡിനോയുടെയും ഏകമകളായി ഇറ്റലിയിലെ ജെനോവയിൽ എലനോർ ഡിനോ മോണ്ടേഗ്യൂ ജനിച്ചത്. അവർ പെൻസിൽവാനിയയിൽ വളർന്നു, അവരുടെ ക്ലാസിലെ വാലിഡിക്റ്റോറിയൻ ബിരുദം നേടി.
കരിയർ
മോണ്ടേഗ് അലബാമ യൂണിവേഴ്സിറ്റിയിൽ നിന്ന് ബയോളജിയിൽ ബിരുദവും 1950 -ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് എംഡിയും നേടി. കിംഗ്സ് കൗണ്ടി ഹോസ്പിറ്റൽ സെന്ററിലെ എമർജൻസി റൂമിൽ ജോലി ചെയ്യുന്നതിനിടയിൽ അവൾ തന്റെ ഭർത്താവ് മെറിഡിത്ത് "മോണ്ടി" മോണ്ടേഗ് മൂന്നാമനെ കണ്ടുമുട്ടി. താൻ ഒരിക്കലും ഒരു വനിതാ ഡോക്ടറെ വിവാഹം കഴിക്കില്ലെന്ന് അയാൾ പറയുന്നത് അവൾ കേട്ടു. അവർ സുഹൃത്തുക്കളായി, കുറച്ച് വർഷങ്ങൾക്ക് ശേഷം വിവാഹിതരായി. അവർ രണ്ടു വർഷം ജപ്പാനിൽ ജോലി ചെയ്തു, ഭർത്താവ് അവിടെ ഒരു മാഷ് യൂണിറ്റിൽ ആയിരുന്നു. അവൾ കൊളംബിയ-പ്രെസ്ബിറ്റീരിയൻ മെഡിക്കൽ സെന്ററിൽ റേഡിയോളജിയിൽ റെസിഡൻസി പൂർത്തിയാക്കി. 1959-ൽ, അമേരിക്കൻ കാൻസർ സൊസൈറ്റി ഫെലോഷിപ്പിന് കീഴിൽ ടെക്സസ് യൂണിവേഴ്സിറ്റി എംഡി ആൻഡേഴ്സൺ കാൻസർ സെന്ററിൽ റേഡിയോ തെറാപ്പി വിഭാഗത്തിൽ മോണ്ടേഗ് ചേർന്നു. അവർ 1961 മുതൽ 1983 വരെ എംഡി ആൻഡേഴ്സണിൽ ജോലി ചെയ്തു. 1973-ൽ റേഡിയോ തെറാപ്പി പ്രൊഫസറായി. 1987-ൽ അവർ വിരമിച്ചു.
സ്തനാർബുദ ഗവേഷണത്തിലും ചികിത്സയിലും മുൻനിരക്കാരനായിരുന്നു എലനോർ. 1960-70 കാലഘട്ടത്തിൽ, സ്തനാർബുദത്തിനുള്ള ഏക ചികിത്സയായി മാസ്റ്റെക്ടമി കണക്കാക്കപ്പെട്ടിരുന്നു. മോണ്ടേഗ് പകരം, സ്തനാർബുദത്തിന്റെ പ്രാരംഭ ഘട്ടത്തിലുള്ള രോഗികൾക്ക് സ്തനങ്ങളുടെ പ്രവർത്തനവും രൂപവും സംരക്ഷിക്കുന്നതിനുള്ള റേഡിയേഷൻ തെറാപ്പിയുമായി സംയോജിപ്പിച്ച് കൂടുതൽ മിതമായ ശസ്ത്രക്രിയയായ ലംപെക്ടമിക്ക് വേണ്ടി വാദിച്ചു. ക്ലിനിക്കൽ ട്രയലുകൾക്കും ആൻഡേഴ്സണിൽ ആരംഭിച്ച മോണ്ടേഗിന്റെ ഒരു ചികിത്സാ പരിപാടിക്കും ശേഷം, സ്തന സംരക്ഷണ തെറാപ്പി യുണൈറ്റഡ് സ്റ്റേറ്റ്സിൽ സ്ഥാപിതമായ സമ്പ്രദായമായി മാറി. വികസിത സ്തനാർബുദമുള്ള രോഗികൾക്കുള്ള പുതിയ റേഡിയേഷൻ തെറാപ്പി ടെക്നിക്കുകളും സമീപനങ്ങളും മോണ്ടേഗ് മുൻകൈയെടുക്കുകയും കീമോതെറാപ്പി ഒരു മൾട്ടിമോഡൽ ചികിത്സാ സമീപനത്തിന്റെ ഭാഗമാകാൻ വഴിയൊരുക്കുകയും ചെയ്തു.
അവരുടെ പേരിൽ ഉള്ള അവാർഡായ, റേഡിയേഷൻ ഓങ്കോളജിയിലെ എലീനർ മോണ്ടേഗ്യൂ ഡിസ്റ്റിംഗ്വിഷ്ഡ് റസിഡന്റ് അവാർഡ്, അമേരിക്കൻ അസോസിയേഷൻ ഫോർ വിമൻ റേഡിയോളജിസ്റ്റുകൾ സൃഷ്ടിച്ചു.
പ്രസിദ്ധീകരണങ്ങൾ
തന്റെ കരിയറിൽ 100 ലധികം ലേഖനങ്ങൾ പ്രസിദ്ധീകരിച്ച മോണ്ടേഗ് ഒരു മികച്ച പണ്ഡിത ആയിരുന്നു. അവളുടെ പ്രസിദ്ധീകരണങ്ങളുടെ ഒരു ഭാഗിക ലിസ്റ്റ്:
റഫറൻസുകൾ
വർഗ്ഗം:ഇരുപതാം നൂറ്റാണ്ടിലെ അമേരിക്കൻ ശാസ്ത്രജ്ഞർ വർഗ്ഗം:2018-ൽ മരിച്ചവർ വർഗ്ഗം:1926-ൽ ജനിച്ചവർ
ജെന്നി ഗാർത്ത്
ജെന്നിഫർ ഈവ് ഗാർത്ത്, (ജനനം ഏപ്രിൽ 3, 1972) ഒരു അമേരിക്കൻ അഭിനേത്രിയാണ്. ബെവർലി ഹിൽസ്‍, 90210 ഫ്രാഞ്ചൈസ് (1990 - 2000) എന്ന പരമ്പരയിലൂടനീളമുള്ള കഥാപാത്രമായ കെല്ലി ടെയ്ലർ, ഹാസ്യപരമ്പരയായ വാട്ട് ഐ ലൈക്ക് എബൌട്ട് യു (2002-06) എന്ന ഹാസ്യപരമ്പരയിലെ വാലേറി ടൈലർ, എന്നീ കഥാപാത്രങ്ങളെ അവതരിപ്പിച്ചതിലൂടെ പ്രശസ്തയാണ്. 2012-ൽ, അവർ സ്വന്തം റിയാലിറ്റി ഷോയായ ജെന്നി ഗാർത്ത്: എ ലിറ്റിൽ ബിറ്റ് കണ്ട്രി ഓൺ സിഎംടിയിൽ അഭിനയിച്ചു.
കെവിൻ ഡി ബ്രൂണ
കെവിൻ ഡി ബ്രൂണ (ഡച്ച് ഉച്ചാരണം: kɛvɪn də brœynə, ജനനം: 28 ജൂൺ 1991) ഒരു ബെൽജിയൻ പ്രൊഫഷണൽ ഫുട്ബോൾ കളിക്കാരനാണ്. ഇംഗ്ലീഷ് ക്ലബ്ബായ മാഞ്ചസ്റ്റർ സിറ്റിക്കും ബെൽജിയൻ ദേശീയ ടീമിനും വേണ്ടി മധ്യനിരയിൽ കളിക്കുന്ന ഒരു കളിക്കാരനാണ് ഇദ്ദേഹം. കേളീശൈലിയുടെ സവിശേഷതകൊണ്ടു മാധ്യമങ്ങൾ, പരിശീലകർ, സഹകളിക്കാർ എന്നിവർ പലപ്പോഴും അദ്ദേഹത്തെ സമ്പൂർണ കളിക്കാരനായി വിശേഷിപ്പിക്കുകയും യൂറോപ്പിലെ മികച്ച കളിക്കാരിൽ ഒരാളായി കണക്കാക്കുകയും ചെയ്യുന്നു. 2017 ൽ ദി ഗാർഡിയൻ ദിനപത്രം ലോകത്തിലെ നാലാമത്തെ മികച്ച ഫുട്ബോളറായി തെരഞ്ഞെടുത്തു.
ജെന്നി ഗാർത്ത്
ജീവിതരേഖ
ഇല്ലിനോയിയിലെ അർബനായിൽ ജോൺ, കരോലിൻ ഗാർത്ത് എന്നിവരുടെ പുത്രിയായി ജനിച്ചു. ഏഴ് കുട്ടികളിൽ ഏറ്റവും ഇളയ കുട്ടിയായിരുന്ന ഗാർത്ത് (ദമ്പതികളുടേതു മാത്രമായ ഏക മകൾ) ഇല്ലിനോയിയിലെ സാഡോറസ്, അർക്കോല എന്നിവയ്ക്കിടയിലുള്ള 25 ഏക്കർ വരുന്ന കുതിരാലയത്തിലാണ് ബാല്യകാലം ചെലവഴിച്ചത്. ഇല്ലിനോയിയിലെ തുസ്കോലയിൽ ഈ കുടുംബം അൽപകാലം താമസിച്ചുവെങ്കിലും ഒടുവിൽ, ഗാർട്ടിന് 13 വയസുള്ളപ്പോൾ അരിസോണയിലെ ഗ്ലെൻഡാലെയിൽ സ്ഥിരതാമസമാക്കി. ഡാൻസും മോഡലിംഗും അഭ്യസിച്ച അവർ താമസിയാതെ ഒരു പ്രാദേശക ടാലന്റ് മത്സരവേദിയിൽവച്ച് പുതുപ്രതിഭകളെ തെരയുന്നയാളും ഹോളിവുഡ് മാനേജരുമായിരുന്ന റാൻഡി ജെയിംസിന്റെ കാഴ്ചയിൽപ്പെട്ടു. ഗ്രീൻവേ ഹൈസ്കൂളിൽ ഒരു നവാഗതയായി ചേരുകയും രണ്ടാംവർഷ വിദ്യാർത്ഥിനിയായി അപ്പോളോ ഹൈസ്കൂളിലേക്ക് മാറുകയും ചെയ്തു. ഒരു അഭിനേതാവാകുവാനുള്ള അഭിവാഞ്ജ ഉള്ളിൽ സൂക്ഷിച്ചിരുരന്ന ബാർട്ട്, ലോസ് ആഞ്ചലസിൽ നിന്നു ഒരു ആഡിഷൻ സാമഗ്രികൾ സ്വീകരിക്കുകയും, ഒരു പ്രാദേശിക അഭിനയ പരിശീലകനായിരുന്ന ജീൻ ഫോവ്ലറിനോടൊത്തു പ്രവർത്തിക്കുകയും ചെയ്തു. ലോസ് ആഞ്ജലസിൽ ജെയിംസിനൊപ്പം പ്രവർത്തിക്കാനും പിന്നീട് കാലിഫോർണിയയിൽ നിന്നു ഹൈസ്കൂൾ ഡിപ്ലോമ നേടാനുമുള്ള ലക്ഷ്യത്തെ മുൻനിറുത്തി അവർ ജൂനിയർ വർഷത്തിൽ സ്കൂൾ ഉപേക്ഷിച്ചു. ദിവസവുമുള്ള അഭിനയ ക്ലാസുകളും ഓഡിഷനും തുടരുകയും പിന്നീട് ബ്രാൻഡ് ന്യൂ ലൈഫ് (1989-90) എന്ന എൻബിസി ടെലിവിഷൻ പരമ്പരയിൽ "എറിക മക്ക്രേ" എന്ന വേഷം അവതിരിപ്പിക്കുന്നതിൽ വിജയിക്കുകയും ചെയ്തു.
അവലംബം
വർഗ്ഗം:1972-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
കെവിൻ ഡി ബ്രൂണ
ബെൽജിയൻ പ്രൊഫഷണൽ ഫുട്ബോൾ ക്ലബ്ബ് ജെങ്ക് വഴിയാണ് കെവിൻ തന്റെ കരിയറിന് തുടക്കമിട്ടത്. 2012 ൽ അദ്ദേഹം ഇംഗ്ലീഷ് ക്ലബ്ബായ ചെൽസിയിൽ ചേർന്നു. അവിടെ അദ്ദേഹത്തെ കുറച്ചു അവസരങ്ങളിൽ മാത്രമാണ് ഉപയോഗിച്ചത് പിന്നീട് വേർഡർ ബ്രെമെൻ ക്ലബ്ബിനു വായ്പയായി നൽകി. 2014 ൽ 18 ദശലക്ഷം പൗണ്ട് പ്രതിഫലത്തിന് വോൾഫ്സ്ബർഗ് ക്ലബ്ബ്മായി അദ്ദേഹം കരാർ ഒപ്പിട്ടു, 2015-ൽ കെവിൻ ജർമ്മനിയിലെ ഫുട്ബോളർ ഓഫ് ദി ഇയർ ആയി തിരഞ്ഞെടുത്തു. ആ വർഷം തന്നെ 54 ദശലക്ഷം പൗണ്ട് എന്ന റെക്കോർഡ് പ്രതിഫലതുക നേടി അദ്ദേഹം മാഞ്ചസ്റ്റർ സിറ്റി ക്ലബ്ബിൽ ചേർന്നു.
അന്താരാഷ്ട്ര മത്സരങ്ങൾ
വലത്ത്‌|ലഘുചിത്രം|224x224ബിന്ദു|De Bruyne playing for Belgium in 2013
ബാഹ്യ കണ്ണികൾ
വർഗ്ഗം:1991-ൽ ജനിച്ചവർ വർഗ്ഗം:2014 ഫിഫ ലോകകപ്പിലെ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ
അരങ്ങിലെ നിത്യവിസ്മയം
ഗുരു ചേമഞ്ചേരി കുഞ്ഞിരാമൻ നായരെ കുറിച്ചുള്ള ഡോക്യുമെന്ററിയാണ് അരങ്ങിലെ നിത്യവിസ്മയം. ഈ ചിത്രത്തിലെ വിവരണത്തിന് പ്രൊഫ. അലിയാർ ദേശീയ ചലച്ചിത്ര ജൂറിയുടെ പ്രത്യേക പരാമർശത്തിന് അർഹനായിരുന്നു.
അവലംബം
വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
അസഗ
അസഗ (കന്നഡ:ಅಸಗ) ക്രിസ്ത്വബ്ദം ഒൻപതാം നൂറ്റാണ്ടിൽ ജീവിച്ചിരുന്ന കന്നഡ കവിയായിരുന്നു. ദിഗംബര ജൈനനായിരുന്ന അസഗ കന്നഡയിലും സംസ്കൃതത്തിലും കൃതികൾ രചിച്ചു. അസഗൻറെ വർദ്ധമാന ചരിത്ര (കാലം: ക്രിസ്ത്വബ്ദം 853) എന്ന സംസ്കൃതത്തിലുള്ള കൃതി ലഭ്യമായിട്ടുണ്ട്. ഈ മഹാകാവ്യം പതിനെട്ട് കാണ്ഡങ്ങൾ അടങ്ങിയതാണ്. ജൈന തീർഥങ്കരനായിരുന്ന മഹാവീരൻറെ ജീവിതത്തെ ആസ്പദമാക്കി രചിക്കപ്പെട്ട (ഉപലബ്ധ) കൃതികളിൽ ഇത് ആദ്യത്തേതാണെന്ന് വിദഗ്ദ്ധർ അഭിപ്രായപ്പെടുന്നു. മൊത്തത്തിൽ എട്ട് കൃതികളാണ് അസഗ സംസ്കൃതത്തിൽ രചിച്ചത്. കന്നഡയിൽ രചിച്ച കർണാടക കുമാരസംഭവ (കാളിദാസൻറെ കുമാരസംഭവത്തിൻറെ വിവർത്തനം) പോലെയുള്ള കൃതികൾ ലഭ്യമായിട്ടില്ല. ഈ കൃതിയെ കുറിച്ച് പിൽക്കാലത്തെ കന്നഡ കവികൾ നൽകിയ സൂചനകൾ ലഭ്യമാണ്.
ശബ്ദമണിദർപ്പണ എന്ന വ്യാകരണഗ്രന്ഥം രചിച്ച കേശിരാജൻ (കാലം: ക്രിസ്ത്വബ്ദം 1260) അസഗനെ കന്നഡയിലെ ആധികാരിക എഴുത്തുകാരുടെ കൂട്ടത്തിൽ പ്രതിഷ്ഠിക്കുന്നു.
ജീവചരിത്രം
അസഗ എന്ന് പേര് സംസ്കൃതത്തിലെ അശോക എന്നതിൻറെ അപഭ്രംശമാണെന്ന് കരുതപ്പെടൂന്നു. രാഷ്ട്രകൂട അമോഘവർഷൻറെ (ക്രിസ്ത്വബ്ദം 800–878) സമകാലീനനാണ് അസഗ. ഇന്നത്തെ കർണാടക ഉൾപ്പെടുന്ന ഭൂപ്രദേശത്താണ് അസഗ ജീവിച്ചിരുന്നത്. ക്രിസ്ത്വബ്ദം എട്ട് തൊട്ട് പത്താം നൂറ്റാണ്ട് കാലത്തെ ദക്ഷിണഭാരത്തിലും മദ്ധ്യഭാരതത്തിലും ഭരിച്ചിരുന്ന രാഷ്ട്രകൂട രാജഭരണത്തിനിടെ സാഹിത്യത്തിനു മികവുറ്റ സംഭാവനകൾ നൽകി. അക്കാലത്തെ കന്നഡ കവി ഗുണവർമ്മനെ പോലെ തന്നെ അസഗനും നേരിട്ടുള്ള രാജാശ്രയം ലഭിച്ചില്ല.
വർദ്ധമാന ചരിത്ര എന്ന കൃതിയിൽ അസഗ താൻ എട്ട് മഹാകാവ്യങ്ങൾ രചിച്ചതായി സൂചിപ്പിക്കുന്നുണ്ട്. എന്നാൽ ഇത് കൂടാതെ സംസ്കൃതത്തിലുള്ള ശാന്തിപുരാണ എന്ന കൃതി മാത്രമാണ് ലഭ്യമായിട്ടുള്ളത്. ശാന്തിപുരാണ എന്ന കൃതിയുടെ പീഠികയായ കവിപ്രശസ്തിപ്രദായിനി എന്ന ഭാഗത്ത് അസഗ താൻ ജൈന മാതാപിതാക്കൾക്ക് ജനിച്ചവനാണെന്നും ആചാര്യൻ ഭവകീർത്തിയുടെ ശിഷ്യനാണെന്നും സൂചിപ്പിക്കുന്നുണ്ട്. ഭവകീർത്തിയെ കൂടാതെ രണ്ട് ആചാര്യൻമാരുടെ പേരുകളും അസഗ സൂചിപ്പിക്കുന്നു. അതനുസരിച്ച് അസഗ രാഷ്ട്രകൂടരുടെ സാമന്തനായിരുന്ന കോടദേശത്തെ വിരള പട്ടണത്തിലെ ശ്രീനാഥൻറെ ആശ്രയം തേടിയിരുന്നു.
അസഗനെ കുറിച്ചുള്ള വിവരങ്ങൾ ലഭ്യമാകുന്നത് പിൽക്കാലത്തെ കന്നഡ എഴുത്തുകാരുടെ കൃതികളിലൂടെയാണ്. കവി ശ്രീ പൊന്ന (ക്രിസ്ത്വബ്ദം 950) അസഗൻറെ കഥനകവിതകളിൽ ഒന്നിനെ സ്രോതസ്സായി സ്വീകരിച്ചു. അസഗൻറെ കവിതകളേക്കാൾ തൻറെ കവിതകൾ മികച്ചവയാണെന്നതാണ് ശ്രീ പൊന്നൻറെ അഭിമതം. കന്നഡ എഴുത്തുകാരൻ ജയകീർത്തി (കാലം: ക്രിസ്ത്വബ്ദം പതിനൊന്നാം നൂറ്റാണ്ടിൽ ജീവിച്ചിരുന്ന ഭാഷാകോവിദൻ) തൻറെ ഛന്ദാനുശാസന എന്ന കൃതിയിൽ അസഗൻറെ കർണാടക കുമാരസംഭവ എന്ന കാവ്യത്തെ കുറിച്ചു സൂചിപ്പിക്കുന്നു. ജയകീർത്തി അസഗൻറെ കാവ്യരചനാ പാടവത്തെ പുകഴ്ത്തുകയാണ് ചെയ്യുന്നത്. മേൽപ്പറഞ്ഞ കൃതിയുടെ പല ഭാഗങ്ങൾ ഉദ്ധരിച്ചുകൊണ്ട് ദുർഗ്ഗസിംഹൻ, നയസേനൻ എന്നിങ്ങനെയുള്ള സാഹിത്യകാരൻമാർ ദേസി (ദേശ്യ) കന്നഡയിലെ ഏറ്റവും നല്ല എഴുത്തുകാരൻ അസഗനാണെന്ന് സൂചിപ്പിക്കുന്നു. സംസ്കൃത കാവ്യരചനയിലും പ്രശസ്തനായിരുന്നത് കൊണ്ട് ഇത് അസഗൻറെ ഒരു വിശിഷ്ടതയേന്ന് ഇൻഡോളജിസ്റ്റ് ആയിരുന്ന എ.കെ. വാർഡർ അഭിപ്രായപ്പെടുന്നു. പതിനൊന്നാം നൂറ്രാണ്ടിൽ ജീവിച്ചിരുന്ന വ്യാകരണ വിദഗ്ദ്ധൻ നാഗവർമ്മ രണ്ടാമൻ അസഗ ശ്രീ പൊന്നനു തുല്യനാണെന്ന് പ്രഖ്യാപിച്ചു. പന്ത്രണ്ടാം നൂറ്രാണ്ടിൽ ജീവിച്ചിരുന്ന എഴുത്തുകാരൻ ബ്രഹ്മശിവ അസഗ രാജക (രാജകീയ) കവിയാനെന്ന് അഭിപ്രായപ്പെടുന്നു. വിജയനഗര സാമ്രാജ്യത്തിൻറെ പതനം വെരെയുള്ള കാലത്തോളം അസഗൻറെ കൃതികൾ കന്നഡ എഴുത്തുക്കാർക്കിടയിൽ ഹരമായിരുന്നു എന്ന് അറിയാൻ കഴിയുന്നു. കന്നഡയിലുള്ള കൃതികൾ നഷ്ടപ്പെട്ട് പോയെങ്കിലും അസഗൻറെ പേര് ഗജഗ, അഗ്ഗള, മനസ്സിജ, ശ്രീവര്ദ്ധനദേവ, ഗുണാനന്ദി എന്നിവരോടൊപ്പം മുൻനിരയിലെ എഴുത്തുകാരുടെ കൂടത്തിൽ ഗണിക്കപ്പെടുന്നു. പത്താം നൂറ്റാണ്ടിലെ അപഭ്രംശ (ഭാഷ) കവി ധവള അസഗൻറെ ''ഹരിവംശ പുരാണ എന്ന സംസ്കൃത കൃതിയെ വാനോളം വാഴ്ത്തുന്നു.
അവലംബങ്ങൾ
വർഗ്ഗം:കവികൾ വർഗ്ഗം:കന്നഡ കവികൾ വർഗ്ഗം:ജൈന കവികൾ വർഗ്ഗം:കന്നഡ സാഹിത്യം വർഗ്ഗം:സംസ്കൃതകവികൾ വർഗ്ഗം:സംസ്കൃത കവികൾ